Round Tower Since 1886

LEGASI peninggalan dinasti Brooke yang memerintah Sarawak hampir 100 tahun sudah tentu banyak di Sarawak terutama sekali di ibukotanya iaitu Kuching, Sarawak.  Peninggalan dinasti Brooke yang paling terkenal di mata dunia sehingga sekarang adalah kewujudan bangunan-bangunan yang bersenibina renaissance misalnya adalah antara lokasi yang wajib dikunjungi apabila bertandang ke Sarawak Bumi Kenyalang.

Berbicara dari konteks itu di dalam banyak bangunan tinggalan Brooke terdapat satu bangunan yang agak unik kerana ianya sekarang terletak di tengah-tengah bandar Kuching.  Binaannya langsung tidak sama seperti bangunan Brooke yang lain kerana berbentuk bulat menyerupai sebuah kubu.  Bangunan itu dinamakan sebagai “Round Tower” yang masih lagi berdiri utuh dan megah sehingga sekarang.

Menyelusuri sejarah kewujudan Round Tower boleh dijejaki sehingga tahun 1886 iaitu diketika Sarawak dibawah pemerintahan Tuan Rajah Charles Brooke yang memerintah dari tahun 1868 sehingga 1917. Cerita pembinaannya bermula pada tahun 1884 iaitu ketika berlakunya satu kebakaran besar di ibukota Kuching yang hampir memusnahkan banyak bangunan.

Kebakaran besar ini dikenali sebagai Peristiwa Kuching Terbakar 1884 yang yang berlaku pada tanggal 20 Januari 1884.  Kebakaran pada skala besar ini menyaksikan 194 buah bangunan iaitu yang berada di Main Bazaar, Carpenter Street dan Bishopgate Street musnah dijilat api.  Ketiga-tiga kawasan ini merupakan kawasan komersial bagi Kuching dari dahulu sehingga sekarang.

Bangun daripada kemusnahan kebakaran ini menyebabkan Tuan Rajah Charles Brooke mula merancang kembali pembangunan di Kuching.  Dan Round Tower merupakan bangunan pertama yang dibina dan disiapkan pada tahun 1886 iaitu dua tahun selepas tragedi kebakaran berlaku.

Menariknya mengenai Round Tower adalah rekabentuk bangunannya yang bulat.  Dibuka pada tahun 1886 dan berfungsi sebagai kubu pertahanan untuk menjaga keselamatan Kuching pada waktu itu.  Lokasinya yang menghadap Sungai Sarawak sememangnya cukup sesuai untuk dijadikan kubu yang turut menempatkan anggota-anggota pertahanan Sarawak pada waktu itu.

Sekitar tahun 1907 iaitu tatkala bangunan Pavilion siap dibina dan dijadikan sebagai hospital untuk warga Sarawak dan pada masa itulah Round Tower tidak lagi menjadi kubu pertahanan sebaliknya dijadikan bangunan dispensari iaitu sokongan untuk bangunan Pavilion disebelahnya.  Di Round Tower inilah tempat segala ubat-ubatan disimpan dan diagih-agihkan kepada mereka yang sakit.

Ketika Perang Dunia Kedua berlaku iaitu pada tahun 1940an, Round Tower tidak lagi menjadi bangunan dispensari walaupun bangunan Pavilion masih lagi beroperasi sebagai hospital untuk tentera-tentera Jepun.  Sebaliknya Round Tower dijadikan oleh Jeneral Jepun sebagai ibupejabat Propaganda Tentera Jepun.

Dan sekiranya kita melihat gambar-gambar vintaj pasca berakhirnya perang dunia kedua di Sarawak, kita akan melihat satu gambar yang menunjukkan bagaimana satu kain rentang bertulisan jawi digantung di Round Tower yang ditemui oleh Tentera Australia tatkala baru memasuki Kuching pada tanggal 14 September 1945.  Diceritakan sewaktu penggeledahan Tentera Australia, mereka turut menjumpai banyak risalah propaganda Jepun yang ditulis di dalam tulisan jawi berbahasa Melayu serta rumi berbahasa Iban.

Setelah Sarawak menjadi jajahan Koloni Mahkota Sarawak British pada tahun 1946, pihak pentadbiran Koloni British menjadikan ia sebagai sebahagian daripada pejabat pentadbiran Kerajaan Koloni kerana bangunan bersebelahannya iaitu Old Court House merupakan pusat pentadbiran utama.

Ketika itu, jabatan Tenaga Buruh Koloni Mahkota Sarawak British mendominasi Round Tower sehinggalah ianya diambilalih oleh Pejabat Buruh Sarawak, Malaysia pada tahun 1963 sehingga tahun 1980 sebelum berpindah ke bangunan sendiri.  Sejak daripada itu, Round Tower sentiasa digunakan sebagai pejabat sementara oleh pentadbiran Kerajaan Sarawak yang mana akhirnya ianya dihuni oleh Sarawak Kraf bagi menempatkan kraf-kraf Sarawak yang tidak ternilai harganya sehingga sekarang.

Round Tower yang masih kukuh sehingga sekarang merupakan antara saksi bisu berdirinya sebuah negara dari era Brooke, penjajahan Jepun, Koloni British dan Sarawak, Malaysia.

Tidak kenal maka tidak cinta.

-HB-

#kamekSayangSarawakbah!

Rujukan:


Al-Musnid Dato’ Syeikh Fuad: Khalifah Tarekat Ahmadiyyah Asia Tenggara

Selain berdakwah melalui lisan dan mengadakan pengajian untuk bentuk kader Islam, beliau juga bergiat aktif berdakwah melalui penulisan. Beliau merupakan seorang ulama yang paling aktif dalam dunia penulisan pada zaman ini di Malaysia. Beliau yang pernah dilantik menjadi Pengerusi Akidah Kerajaan Negeri Sembilan ini telah menulis kitab dan makalah sekitar 200 buah serta membentang pelbagai kertas kerja di serata negeri.

Beliau digelar al-Rembawi adalah kerana asal kelahirannya di Rembau manakala gelaran al-Maliki pula dianugerahkan oleh gurunya iaitu Abuya Sayyid Muhammad bin Alawi al-Maliki iaitu seorang ulama Ahlul Bayt jalur Saiyidina Hassan di Mekah. Abuya Sayyid Muhammad memberikan gelaran ini kepada tiga orang ulama Nusantara yang beliau anggap sebagai anaknya sendiri iaitu Syeikh Fuad ar-Rembawi (Malaysia), Syeikh Fahmi ZamZam al-Maliki al-Banjari an-Nadwi (Indonesia) dan Syeikh Abdul Karim al-Maliki al-Fathani (Thailand).

Al-Maliki itu adalah gelaran bagi keluarga Abuya Sayyid Muhammad secara turun temurun kerana nenek moyangnya merupakan ulama besar mazhab Maliki di Mekah. Namun, ketiga-tiga ulama Nusantara ini tetap sahaja berpegang dengan mazhab Syafie sepertimana uruf Nusantara dalam bab Fiqh. Manakala dalam bab Akidah pula, mereka adalah bermazhab Ahlus Sunnah Wal Jamaah Asyairah Maturidiyyah dan berpegang dengan Tasawwuf Imam Junaid al-Baghdadi serta Imam al-Ghazali.

Sejak belum baligh lagi, Syeikh Fuad telah menjadi imam Solat Terawih di kampungnya itu. Syeikh Fuad gemar menghadiri majlis-majlis zikir yang dipimpin oleh Syeikh Rasyid bin Syeikh Muhammad Said al-Linggi di kampungnya. Syeikh Fuad telah mengambil ijazah Tarekat Ahmadiyyah daripada gurunya itu semasa berumur 8 tahun hingga tarbiyah Tasawwuf telah sebati dalam jiwanya. Beliau juga meminta bapanya menghantar beliau belajar di pondok-pondok pada musim cuti sekolah. Oleh itu, beliau dihantar oleh ke pondok al-Nuriyyah, Sungai Udang, Melaka untuk belajar agama dan Bahasa Arab.

Dari segi pengajian formal, Syeikh Fuad mendapat pendidikan awal di sekolah rendah di Rembau sebelum menyambung pengajian di Sekolah Menengah Agama Persekutuan Labu, Negeri Sembilan. Selepas SRP, beliau menuntut ilmu di Maahad Ahmadi lalu mendapat keputusan cemerlang dalam Thanawi. Selepas SPM, beliau menuntut ilmu di Madrasah al-Nahdah al-Hassanah, Kedah untuk lebih mendalami pengajian Agama dan Bahasa Arab dengan guru-guru pondok di sana. Di sana, beliau belajar dengan Dato’ Mursyid DiRaja Syeikh Tajuddin yang merupakan bekas Pengerusi Ahli Majlis Fatwa Malaysia.

Selepas STAM, Syeikh Fuad melanjutkan pengajiannya ke Mesir ketika berusia 19 tahun. Semasa berada di Mesir, beliau belajar di maahad selama setahun sebelum menyambung pengajiannya di Universiti al-Azhar dalam bidang Syariah dan Undang-Undang sehingga mencapai kejayaan yang cemerlang dengan keputusan Jayyid Jiddan. Syeikh Fuad amat gigih melaksanakan perjalanan ilmiah ke serata dunia untuk bertemu para ulama dan mengambil sanad-sanad keilmuan terutama dalam Hadis dan Tasawwuf sehingga beliau digelar al-Musnid. Antara ulama yang menjadi guru beliau sepanjang perjalanan ilmiahnya adalah :-

MALAYSIA
– TG Ibrahim bin Dahan
– TG Abdul Wahid bin Uthman
– TG Tajuddin bin Abdul Rahman
– TG Abdullah bin Sijang
– TG Nawawi bin Hassan
– Sahibus Samahah Hassan bin Sail
– TG Abdullah bun Abdul Rahman
– TG Ahmad bin Muhammad Aji

INDONESIA
– Habib Soleh al-Aydarus
– Syeikh Abdul Hamid al-Makki
– Syeikh Abdul Karim al-Banjari al-Makki

SINGAPURA
– Sayyid Ahmad Semait
– Syeikh Ahmad Sonhaji
– Syeikh Haji Muhammad Said
– Syeikh Abdul Rasyid bin Muhammad Said

MESIR
– Syeikh Ali Jumuah (Mantan Mufti Mesir)
– Syeikh Abdullah al-Syura
– Syeikh Mahmud al-Adawi
– Syeikh Hussein al-Darwisyi
– Syeikh Wajihuddin al-Turki
– Syeikh Muhammad Ibrahim al-Asymawi
– Syeikh Abdul Ghani bin Soleh al-Jaafari
– Syeikh Judah al-Mahdi al-Husseini
– Syeikh Abdul Salam Abul Fadhl al-Hassani
– Syeikh Ahmad Umar Hasyim
– Syeikh Mahmud Said Mamduh
– Sayyid Mustafa bin Ahmad al-Syarif
– Sayyid Ma’mun bin Sayyid Abdul Qadir
– Sayyid Idris bin Sayyid Mustafa
– Sayyid Idris bin Abdul Rahim al-Idrisi
– Syeikh Muhammad bin Ibrahim al-Kattani
– Syeikh Usamah Said
– Syeikh Saad Jawish
– Syeikh Ismail bin Sodiq al-Adawi
– Syeikh Saad Badran
– Syeikh Ahmad bin Darwish

MEKAH
– Sayyid Muhammad bin Alawi al-Maliki
– Sayyid Ahmad bin Muhammad al-Maliki
– Syeikh Umar Abdullah Kamil
– Syeikh Ali Qaddur al Madani
– Habib Umar Hamid al-Jailani

DUBAI
– Syeikh Isa bin Abdullah al-Himyari
– Syeikh Ahmad Muhammad Nur Saif

SYRIA
– Syeikh Muhammad Muti’ al-Dimasyqi
– Syeikh Khalaf Muhammad al-Halabi
– syeikh Hussein So’biyyah

YAMAN
– Habib Umar bin Hafiz
– Habib Ali al-Jufri
– Syeikh Ali Hamid Ahmad Abduh Hassan

SUDAN
– Sayyid Mustafa bin Idris al-Hassani
– Sayyid Ibn Idris al-Hassani al-Idrisi
– Sayyid Abdul Wahhab al-Tazi al-Idrisi
– Sayyid Ahmad bin Idris al-Hassani
– Sayyid Muhammad bin Idris al-Hassani
– Sayyid Mujadidi al-Hassani al-Idrisi

MAGHRIBI
– Syeikh Faruq Hamadah
– Syeikh Muhammad bun Kiran

TUNISIA
– Syeikh Mukhtar as-Salami

Selepas tamat pengajian, Syeikh Fuad pulang ke tanah air untuk menyebarkan ilmu pengetahuannya kepada masyarakat terutama di Negeri Sembilan. Beliau mengajar kitab-kitab Turath secara Talaqqi bersanad. Pada tahun 1998, Syeikh Fuad mengasaskan sekolah Menengah Agama Rakyat yang dinamakan Maahad at-Taufiqi Dato’ Abdullah dengan bantuan rakan-rakan seperjuangan dan penduduk setempat. Maahad ini dikunjungi oleh para ulama sama ada dalam mahupun luar negara untuk aktiviti ilmiah. Ramai pelajar dari Maahad ini kemudiannya berjaya melanjutkan pelajaran ke Universiti al-Azhar.

Pada tahun 2003, Syeikh Fuad dilantik sebagai Ahli Jawatankuasa Fatwa Negeri Sembilan oleh Yang DiPertuan Besar Negeri Sembilan. Pada awalnya beliau menolak jawatan ini kerana berasa tidak layak. Namun, atas rasa kasih, adab dan hormat terhadap gurunya iaitu Mufti Kerajaan Negeri Sembilan, akhirnya Syeikh Fuad menerimanya. Beliau juga kemudiannya dilantik menjadi Panel Temuduga Tauliah Mengajar Agama di Negeri Sembilan. Begitulah tawaduknya sikap seorang ulama rabbani.

Pada 17 Februari 2004, Syeikh Fuad menubuhkan Yayasan Sofa. Selain menjadi pengasas, beliau merupakan pengerusi Yayasan Sofa ini. Yayasan Sofa merupakan sebuah NGO yang tidak berasaskan keuntungan. Ia ditubuhkan dengan tujuan menyebarkan ilmu kepada masyarakat di era modenisasi melalui dakwah, pendidikan dan kebajikan. Asalnya, Yayasan Sofa hanya berpusat di sebuah surau kecil yang terpencil. Namun kini, Yayasan Sofa telah mendapat pengiktirafan di peringkat antarabangsa.

Yayasan Sofa telah berkembang pengaruhnya sehingga ke Indonesia, Brunei, Mekah, Madinah, Mesir, Sudan, Maghribi dan United Kingdom. Yayasan Sofa telah dikurniakan kekuatan dan kejayaan dalam membangunkan institusi-institusi pendidikan serta penyelidikannya di Malaysia, Indonesia, Mesir dan Maghribi yang terdapat pusat pendidikan tertua di dunia iaitu Qal’ah Ilmu Qarawiyyin. Yayasan Sofa telah semakin berkembang besar. Antara bahagian terpenting dalam Yayasan Sofa adalah Sofa Education Group yang menaungi pelbagai institusi pendidikan tersendiri untuk pelbagai peringkat pengajian iaitu :-

– Kolej Islam as-Sofa (KIS)
– Sekolah Tinggi Islam as-Sofa (STIAS)
– Darul Quran Wal Hadith (DAQWAH)
– As-Sofa Centre Of Excellence
– Maahad Tahfiz as-Sofa
– Maahad Turath as-Sofa
– Tahfiz Rendah as-Sofa
– Tadika Aulad as-Sofa

Bahkan, Kolej Islam as-Sofa telah menandatangani Memorandum Persetujuan dengan Universiti Mohammed V pada 10 Disember 2012 dan Universiti al-Qarawiyyin iaitu Universiti tertua di dunia pada 16 Julai 2014. Kedua-dua buah universiti yang terletak di Maghribi ini telah bersetuju mengurniakan kepada Kolej Islam as-Sofa Kursi Pengajian Islam Kolej Islam as-Sofa yang merupakan sebuah institut penyelidikan Kolej Islam as-Sofa di universiti-universiti tersebut. Di antara peranan Kursi tersebut adalah:

– Mengadakan nadwah dan syarahan di bawah institut berkaitan penyelidikan dan ilmiah.
– Menerbit dan berkongsi buku-buku dan bahan rujukan dalam usaha mengukuhkan ilmu dan pengetahuan Islam.
– Perkongsian tenaga pengajar dalam pertukaran ilmu di kedua belah pihak.

Selain itu, Yayasan Sofa juga mempunyai Bayt al-Hikmah iaitu sebuah pusat penyelidikan khazanah Islam yang berperanan mengumpul, menyelenggara dan mengemaskini koleksi bahan-bahan rujukan bacaan dan audio visual yang berkaitan dengan Islam dan ilmu lain mengikut keperluan semasa. Ia juga mencetak semula dan menterjemah manuskrip lama yang berbahasa Arab dan Melayu, serta menerbit buku-buku dan artikel-artikel bagi menjelaskan isu-isu penting yang menjadi persoalan di kalangan umat. Terdapat tiga lokasi Bayt al-Hikmah iaitu di Rembau (Malaysia), Kaherah (Mesir) dan Rabat (Maghribi).

Bayt al-Hikmah ini memiliki perpustakaan yang sangat besar dan cantik serta menyimpan pelbagai kitab untuk dikaji. Seterusnya, Yayasan Sofa juga sering melakukan Program Ziarah Ilmiah ke Universiti al-Zaytuna, Tunisia iaitu antara universiti paling bersejarah dalam Islam selain al-Qarawiyin dan al-Azhar. Program ini adalah untuk para pelajar peringkat menengah merasai pengalaman suasana pembelajaran peringkat tertinggi serta mengenali budaya masyarakat tempatan. Program ini juga diadakan di Maghribi dan United Kingdom pada tahun 2019.

Dengan segala usaha dan kejayaan besar dakwah ini, Syeikh Fuad telah ditabal menjadi Khalifah Tarekat Ahmadiyyah Idrisiyyah bagi wilayah Asia Tenggara. Tarekat Ahmadiyyah Idrisiyyah ini diasaskan oleh Sayyid Ahmad bin Idris al-Fasi seorang ulama Sufi keturunan Rasulullah dari nasab Saiyidina Hassan. Tarekat ini memiliki beberapa jalur sanad antaranya melalui jalur cabang Sanusiyyah dan Mirghaniyyah atau jalur cabang atas cabang seperti Jaafariyyah serta Rasyidiyyah-Dandrawiyyah.

Tarekat Ahmadiyyah mula berkembang di Nusantara melalui jalur Rasyidiyyah-Dandrawiyyah yang dibawa oleh Tok Syafie di Kedah, Tuan Tabal, Mufti Wan Musa bin Tuan Tabal, Sidi Muhammad Azhari dan Tuan Haji Daud Bukit Abal di Kelantan serta Syeikh Muhammad Said Linggi, Syeikh Abdullah al-Linggi dan Syeikh Ahmad al-Linggi di Negeri Sembilan. Kisah lanjut tentang jalur ini boleh dibaca di https://www.facebook.com/100001728579660/posts/2428203340580595/?d=n

Jalur-jalur cabang ini semuanya dibawa oleh murid Sayyid Ahmad bin Idris. Manakala Jalur Induk bagi tarekat ini adalah melalui Sadah Adarisah atau ahli keluarga al-Idrisi sendiri. Mereka memelihara sanad asal bagi tarekat ini melalui pimpinan yang dilantik untuk memegang amanah. Pimpinan atau Khalifah Tarekat ini dipanggil sebagai Syeikh Umum yang mengetuai Jemaah Tarekat Ahmadiyyah seluruh dunia. Jalur induk melalui sanad emas tarekat ini adalah :-

– Nabi Muhammad Rasulullah
– Saiyidina Khidr alaihissalam
– Sayyid Abdul Aziz ad-Dabbagh
– Sayyid Abdul Wahhab at-Tazi
– Sayyid Ahmad bin Idris (Imam Tarekat)
– Sayyid Abdul Aal (Syeikh Umum Pertama)
– Sayyid Muhammad asy-Syarif(Syeikh Umum ke-2)
– Sayyid Muhammad al-Mirghani (Syeikh Umum ke-3)
– Sayyid al-Hassan al-Idrisi (Syeikh Umum ke-4)
– Sayyid al-Kamil al-Idrisi (Syeikh Umum ke-5)
– Sayyid Abdul Wahhab at-Tazi (Syeikh Umum terkini)
– Syeikh Fuad al-Maliki (Khalifah Asia Tenggara)

Sayyid Abdul Wahhab at-Tazi iaitu Syeikh Umum terkini memiliki Sanad Aliy (Tertinggi) dan menghimpunkan seluruh jalur yang wujud dalam Tarekat Ahmadiyyah ini. Sayyid Abdul Wahhab al-Tazi inilah yang memakaikan Khirqah Sufi iaitu Rida’ di bahu kepada Syeikh Fuad. Ini merupakan ijazah rasmi bagi perlantikan Khalifah-khalifah Tarekat Ahmadiyyah Idrisiyyah.

Selain itu, Sayyid Abdul Wahhab al-Tazi telah meriwayat dan mengijazahkan kitab nendanya Sayyid Ahmad bin Idris berjudul Ruh as-Sunnah yang mengandungi 202 buah hadis dan telah ditahqiq serta ditakhrij oleh beliau. Pengijazahan dan pelantikan ini berlaku pada 16 Mac 2005 di Dewan Masyyakhah Tarekat Ahmadiah Idrisiah Dunia di Omdurman, Sudan.

Sebarang perkongsian maklumat dan soal jawab, jemput follow https://instagram.com/khairiasyraf_17

RUJUKAN
– Raudhah al-Muhaddithin, Zulhusni Mat Resat
– Laman Web Rasmi Yayasan Sofa
– Masyyakhah Tarekat Ahmadiah Idrisiah Asia Tenggara


Perlukah Umat Islam Hari Ini Membenci Mongol Kerana Memusnahkan Baghdad?

Ramai orang Islam hari ini percaya yang kaum Mongol pada abad ke-13 ada kebencian yang khusus terhadap agama Islam dan umatnya. Persepsi ini sudah pun menjangkau ke usia hampir 800 tahun, dan masih ada lagi orang Islam yang terus menyebarkan dendam kebencian kerana mereka telah memu.snahkan kota Baghdad dan Kekhalifahan Abbasiyyah.

“Islam dan umat Islam telah terkesan di sepanjang tempoh ini dengan malapetaka yang tidak pernah dirasakan manusia,” tulis Ibn Athir pada tahun 1220 M. – ia telah kekal menjadi fobia yang berlarutan sebagai akibat daripada penak.lukan Mongol yang ga.nas. Penak.lukan ini dianggap masih berlanjutan di dunia Islam, sehingga ke hari ini.

Tapi benarkah persepsi sebegini berdasarkan pemikiran realistik? Wajarkah anak cucu dan keturunan dari satu bangsa tertentu yang pernah menza.limi bangsa lain dipaksa menanggung seluruh dosa-dosa nenek moyang mereka?

Perlu diingat, kebangkitan Empayar Mongol bukan hanya melibatkan umat Islam sahaja, bahkan China lebih awal lagi menghadapi kega.nasan Momgol. Jadi, wajarkah kita masih terus membenci keturunan mereka yang langsung tidak mengganggu sesiapa pun hari ini?

Bahkan di Mongolia Dalam di bawah jajahan Republik Rakyat China hari ini, etnik Mongol seolah-olah terpaksa menerima hu.kuman lantaran kezal.iman para leluhur mereka dahulu, di mana hari ini ramai etnik Mongol dan Uighur yang sedang menjadi subjek penindasan oleh kerajaan komunis China.

Untuk menilai perkara sebegini, petama sekali apa yang penting ialah SEJARAH. Sebelum kita berlagak suci dan menghukum sesiapa saja yang kita benci, sebaiknya kita fahami perjalanan sejarah berkaitan dahulu, kerana pada masa lampau hingga sekarang, tiada satu pun makhluk yang bersifat maksum melainkan Nabi Muhammad S.A.W.

Bangsa Mongol sudah terdedah kepada Dunia Islam jauh sebelum mereka mula terfikir untuk menyer.ang dan menak.luki dunia Islam lagi. Semasa Temujin, anak lelaki yang suatu hari nanti akan menjadi Genghis Khan, dilahirkan pada tahun 1160-an, orang-orang nomad dari Asia Tengah, Siberia, Utara China dan setiap rumpun mereka dari suku-suku yang berbeza termasuklah suku Mongol sudah berkurun lamanya berkhidmat sebagai pengawal untuk kafilah rombongan pedagang Muslim yang mengembara di sepanjang Jalan Sutera.

Malah di kalangan penduduk nomad padang rumput (termasuk Mongol dan suku kaum lain) yang menjalani kehidupan yang lebih tradisional, sebenarnya ramai yang telah memeluk Islam, dan ada juga sebilangan dari mereka ini menjadi sebahagian daripada penyokong kuat Genghis Khan, dan tiga daripada mereka turut serta dalam Perjanjian Baljuna, perjanjian yang menuntut ikrar sumpah setia yang berlaku di pinggir Tasik Baljuna pada tahun 1203 semasa Genghis Khan sedang menghadapi dugaan hidup yang paling sukar.

Genghis Khan boleh mendapatkan sokongan dari kaum Muslim yang lebih kuat di kalangan orang Uighur yang tinggal di Kyrgyzstan moden, Kazakhstan, dan barat laut China. Pada awal abad ke-13 mereka diperintah oleh sebuah sub-kumpulan Buddha dari suku Khitan / Qitai yang dikenali oleh orang Mongol sebagai Qarakhitai (Khitan Hitam) dan dari nama kaum ini juga lah para orientalis barat mencipta istilah ‘Cathay’.

Bangsa Khitan merupakan sepupu jauh bangsa Mongol.  Mereka berasal dari Manchuria di utara China semasa mereka menjadi pengasas dan pemerintah Dinasti Liao, tetapi empayar Khitan ini dijatuhkan dan mereka telah diusir keluar dari China oleh suku Jurchen yang kemudian menubuhkan Dinasti Jin.

Pada masa yang hampir sama, Guchlug, seorang putera yang terkenal dari suku Naiman dan beragama Kristian, baru saja meninggalkan tanah airnya selepas sukunya dikalahkan oleh suku Mongol. Dia menuju ke wilayah Uighur di Asia Tengah yang baru diduduki oleh orang Khitan dan para pewaris Dinasti Liao yang diusir dari China, menjadi pelarian, dan menubuhkan Dinasti Liao Barat atau lebih dikenali sebagai Empayar Qarakhitai di sana.

Guchlug mendapat perlindungan dari pemerintah Qarakhitai kemudian berkahwin dengan anak perempuan pemerintah, dan kemudian dia menggulingkan bapa mertuanya lalu mengambil alih pemerintahan. Bimbang tindakannya akan disambut dengan pemberon.takan atau akan dijadikan alasan oleh Mongol untuk menye.rang Qarakhitai, Guchlug mengalihkan tumpuan terhadap kebangkitannya yang tidak sah itu dengan melaga-lagakan musuh bersama orang Kristian dan Buddha iaitu umat Islam Uyghur.

Guchlug mula menganiaya rakyat yang beragama Islam, solat dan azan tak dibenarkan, ini termasuklah melarang pendidikan agama.  Ketika dia keluar dari Balasagun, ibu kota empayarnya kerana dia perlu mengepalai kempen ketenteraan, penduduk Muslim bertindak menutup pintu kota di belakangnya dan menghalang dia daripada masuk semula.

Mendengar berita itu, Guchlug yang naik marah berangkat pulang dan mengepung ibu kotanya sendiri lalu menak.lukinya kembali, dan kemudian memus.nahkan sebahagian besar kota tersebut. Dalam keadaan yang terdesak, kaum Uighur akhirnya berjaya menghubungi satu-satunya kuasa baru yang cukup kuat untuk membantu mereka, siapa lagi jika bukan Genghis Khan.

Genghis Khan segera mengirimkan bala tentera yang dianggarkan seramai 20,000 tentera Mongol di bawah salah seorang jeneralnya yang paling cekap, Jebe. Mereka berarak sejauh 2,500 batu merentasi Asia untuk membantu umat Islam yang sedang diza.limi. Tentera Mongol dengan mudahnya berjaya menghan.curkan pasukan tentera Guchlug dan Guchlug sendiri telah terbun.uh di suatu tempat di Himalaya di Kashmir.

Memandangkan kempen Mongol itu adalah satu usaha untuk menyokong sebuah kumpulan beragama yang teraniaya, maka Mongol tidak menja.rah, tidak memus.nahkan harta benda atau menye.rang orang awam seperti yang biasa mereka lakukan terhadap musuh mereka.

Selepas meraih kemenangan, Mongol mengirimkan utusan ke Kashgar, ibu kota bersejarah bangsa Uighur, tujuannya adalah untuk mengisytiharkan dasar yang memberikan rakyat kebebasan untuk beragama sepenuhnya. Penduduk Islam Kashgar meraikan dan mengisytiharkan bangsa Mongol sebagai “salah satu bayangan kebenaran Maha Mengasihani Allah S.W.T.”

Inikah Yakjuj Makjuj, gelaran yang diberikan oleh orang Islam terhadap bangsa Mongol? Terutamanya umat Islam hari ini selepas membaca kisah keke.jaman Hulagu Khan memus.nahkan kerajaan Kekhalifahan Abbasiyyah di Baghdad? Jelas, bangsa Mongol bukan anti-Islam.

Tapi hari ini Mongol masih meninggalkan persoalan sangat penting yang tidak terjawab, iaitu mengapakah Empayar Mongol memus.nahkan begitu banyak ketamadunan Islam klasik? Persoalan inilah yang membuatkan masih ada orang Islam hari ini membenci dan percaya bahawa Mongol adalah Yakju Makjuj.

Genghis Khan ada penjelasan yang tersendiri pada suatu hari di bulan Mac 1220. Beliau baru saja menak.luki Bukhara, sebuah kota yang penting secara simbolik sebagai pusat pengajian dan kebudayaan Islam yang terkenal dan secara strategik sebagai pusat perdagangan utama yang terletak di Jalan Sutera. Ia menjadi kota Islam pertama yang ditak.lukinya, dan dia berusaha mengambil kesempatan untuk meninggalkan satu kesan penyesalan terhadap umat Islam di serata dunia.

Pada dasarnya, Genghis Khan amat tegas berpegang kepada salah satu dasar pertem.puran, di mana dia tak akan memasuki kota yang telah ditak.lukinya, kebiasaanya Genghis hanya akan mengetuai pengepungan, selepas selesai memus.nahkan kota musuh, dia akan meninggalkan kota tersebut kepada mana-mana panglimanya yang berminat, ini menunjukkan Genghis pada awalnya tak pernah berminat untuk menak.luki tanah banga asing dan memerintahnya.

Walau bagaimanapun, semasa se.rangan dilancarkan terhadap kota Bukhara dia sanggup menunggang kudanya sendiri untuk masuk ke dalam kota itu sambil mengetuai unit pasukan berkudanya menuju ke pusat pentadbiran musuh. Tapi kenapa Mongol menye.rang orang Islam?

Sama seperti mana kemus.nahan Dinasti Jin di China, tentera Mongol telah menye.rang Bukhara atas dasar mahu membalas dendam. Bukhara merupakan salah satu kota utama Empayar Khawarezmiyah, salah satu daripada kebanyakan empayar Islam yang bangkit dan pergi jatuh pada era itu.

Memandangkan Dinasti Shab Khawarezmiyah ini menguasai sebahagian besar Jalan Sutera antara China dan Timur Tengah, mereka berkembang dan sangat berkuasa – bahkan hingga ke tahap menjadi pemerintah yang za.lim dan angkuh.

Shah yang memerintah Khwarezmiyah ketika itu adalah Alauddin Muhammad Shah II, setelah berjaya meluaskan kuasa empayar semasa pemerintahannya, dia menempah bala dengan merompak, menyeksa dan membun.uh anggota rombongan kafilah perdagangan yang dikirim oleh Genghis bagi menjalinkan hubungan perdagangan antara Empayar Mongol dengan Empayar Khwarezmiyah.

Muhammad Shah membun.uh kira-kira 500 pedagang Mongol, manakala para diplomat pula dicacatkan wajah mereka dan dibiarkan terus hidup untuk kembali ke Mongolia agar dia boleh mengirimkan jawapannya kepada Genghis Khan. Jelas, peristiwa ini sepatutnya akan merapatkan hubungan antara Dunia Islam dengan Mongol, namun dek kerana keangkuhan Shah (bukan agamanya) maka Mongol akan segera datang kembali dalam skala yang besar untuk memus.nahkan kerajaan Islam itu.

Hanya dalam masa beberapa bulan kemudian, pemerintah dan tentera Turki yang mempertahankan Bukhara telah meninggalkan kota tersebut. Genghis Khan dengan penuh aura kemenangan berada di atas kudanya di tengah-tengah Bukhara. Di sekelilingnya ada ramai penduduk awam Bukhara, yang telah menyerahkan kota mereka kepada Mongol selepas 20,000 tentera Turki bersama Shah mereka melarikan diri dari kota itu.

Merasa terlalu takut untuk mempertahankan kota daripada ancaman tentera Mongol yang menghampiri, mereka menyerah kalah. Genghis Khan bertanya sama ada bangunan besar dan indah yang berdiri megah di hadapannya adalah rumah Shah. Dia diberitahu bahawa itu adalah masjid – Masjidil Haram Namazgokh Bukhara.

Dia turun dari kudanya dan masuk ke dalam masjid, mungkin itu adalah kali pertama dan satu-satunya detik di mana Genghis Khan memasuki rumah keagamaan sepanjang hidupnya (sejauh yang penulis tahu). Genghis Khan memerintahkan para ulama Islam dan pelajar ‘ulum ad-din yang berkumpul di masjid untuk memberi makan kepada kudanya, dan sebagai ganjaran, dia secara peribadi menjamin mereka akan terlepas daripada penganiayaan.

Genghis Khan kemudian meminta 280 orang terkaya di kota itu dibawa kepadanya. Sebaik saja mereka dan orang lain berkumpul di masjid, Genghis Khan menaiki mimbar masjid dan memberikan ucapan kepada penduduk awam melalui jurubahasanya.

Dia bercakap tentang dosa-dosa yang dilakukan oleh Alauddin Muhammad Shah II dan dosa-dosa rakyat barunya di Bukhara.

“Ada orang-orang besar di kalangan kamu yang telah melakukan dosa-dosa ini, tapi rakyat biasa tak boleh dipersalahkan atas nasib kota ini. Seandainya kamu tidak melakukan dosa besar, nescaya Tuhan tidak akan menurunkan azab sepertiku kepada kamu.”

Dia kemudian menugaskan seorang pahlawannya untuk memerintah setiap 280 orang-orang kaya untuk menemani mereka ke mana sahaja tempat mereka menyembunyikan harta simpanan mereka dan membawanya kepadanya.

Genghis Khan kemudian membawa tenteranya pergi ke kubu kota, di mana kira-kira 500 orang tentera yang masih setia kepada Khawarezmiyah telah berkurung di dalamnya. Di sinilah tentera Mongol benar-benar mempamerkan kega.nasan mereka terhadap keangkuhan Shah.

Mereka berarak dengan membawa peralatan pengepungan yang telah mereka kuasai semasa kempen terdahulu mereka di China, ia merupakan senjata yang tak pernah dilihat oleh tentera Islam ini dan ia direka bukan sahaja untuk memus.nahkan tetapi untuk mengga.nas.

Ata-Malik Juvaini, salah seorang saksi mata dari Parsi yang merakam peristiwa ini, merumuskan nasib tentera Islam di kubu tersebut sebagai “tenggelam dalam lautan kehan.curan.”

Tentera Genghis Khan bergerak pantas, tetapi reputasinya bergerak jauh lebih pantas. Samarkand, ibu kota yang berhampiran dengan Empayar Khawarezmiyah telah menyerah diri dengan syarat dengan aman sebelum tentera Mongol tiba. Alauddin Muhammad Shah II meninggalkan takhtanya dan melarikan diri ke sebuah pulau kecil di Laut Kaspia, di mana baginda mangkat. Walaupun sebagai pelarian, kuasa takhta Khwarezmiyah yang telah jatuh  tetap diwariskan kepada anaknya, Jalal al-Din Mangburni Khwarazanshah yang akan ma.ti dibun.uh beberapa tahun kemudian.

Hanya dalam masa satu tahun, Mongol memadamkan sepenuhnya Empayar Khawarezmiyah dari peta dunia. Dalam tempoh empat tahun berikutnya, mereka meneruskan penak.lukan terhadap pelbagai tamadun-tamadun lain termasuklah Islam di timur.

Urgench, Balkh, Merv, Nishapur, Herat, Bamiyan, Ghazni, Peshawar, Tabriz, Derbent, dan banyak lagi kota yang sama ada akan menyerah diri atau ditawan secara paksa. Genghis Khan hanya berhenti di Multan (di Pakistan moden), di mana ketika itu dia telah merancang untuk menye.rang wilayah Kesultanan Delhi, dinasti Muslim pertama yang memerintah India utara.

Walau bagaimanapun, tentera Mongol mendapati cuaca yang panas membahang di Punjab tidak mampu untuk ditanggung mereka, jadi mereka meninggalkan kempen itu dan menuju ke utara.

Genghis Khan tak pernah kembali ke Asia Tengah atau Timur Tengah, hanya cucu-cucunya saja yang akan meneruskan penak.lukan yang dihentikannya. Pada tahun 1253, tepat 30 tahun selepas kepulangan Genghis Khan dari Multan, cucunya Mongke Khan mengadakan persidangan kurultai, sebuah majlis tradisional para pemimpin suku-suku Mongol di Karakorum, ibu kota empayar besar mereka.

Selepas kema.tian Genghis Khan, keturunannya telah terlibat dalam banyak konflik perebutan kuasa yang telah menyebabkan penak.lukan Mongol terhenti. Mongke Khan adalah pemimpin pertama yang diiktiraf oleh hampir semua orang Mongol dalam banyak tempoh, dan dia bersedia untuk meneruskan penak.lukan Mongol.

Di kurultai, dia memerintahkan adiknya, Kublai untuk memulakan pencerobohan terhadap wilayah Dinasti Song di China, dan dia memerintahkan Hulagu, adik lelaknya, untuk meneruskan kempen menak.luki tamadun Islam. Walau bagaimanapun, kali ini Mongke tidak hanya mensasarkan wilayah pinggiran Muslim di Asia Tengah. Kali ini dia mengidamkan permata tamadun Islam klasik yang sedang menikmati zaman keemasan Islam di Baghdad, Damsyik, dan Kaherah.

Bagi Hulagu, mungkin benar dia merupakan seorang yang membenci Islam, memandangkan pengaruh dari ibu dan isterinya yang beragama Kristian walaupun semasa hayatnya, Hulagu adalah seorang tak mempercayai agama.

Menguatkan lagi teori ini ialah kesan kemus.nahan yang dilakukan Hulagu ketika dia menak.luki Parsi dan Timur Tengah.  Selepas memus.nahkan sebahagian besar Iran – termasuk menghapuskan sepenuhnya rangkaian legenda kumpulan kultus Nizari Ismaili yang dikenali sebagai Hashashin (Assassin) – dia tiba di luar tembok kota Baghdad pada Januari 1258.

Hulagu telah mengirimkan utusannya kepada khalifah Abbasiyah di Baghdad, Khalifah al-Musta‘sim, bagi menuntut penyerahannya. Tetapi al-Musta’sim enggan menyerah kerana dia menyangkakan dia memiliki kekuatan tentera yang kuat kerana semasa se.rangan-se.rangan awal Mongol, tentera Abbassiyah berjaya mencatatkan beberapa kemenangan kecil.

Khalifah mengejek-ejek ugutan Hulagu dan menjawab bahawa umat Islam dari seluruh dunia sanggup datang untuk mempertahankan Baghdad jika perlu. Malang sekali, bukan sahaja kedua-dua tanggapannya itu terbukti salah, malah dia menghadapi pengkhianatan dari para menterinya sendiri yang beraliran Syiah, ini kerana mereka sudah lama menyimpan dendam terhadap gaya pemerintahan Abbasiyyah yang sentiasa menindas penduduk Syiah.

Hulagu menggunakan khidmat orang Kristian – tentera dari Armenia dan Georgia serta pemberi maklumat dari orang Syiah yang tinggal di dalam Baghdad semasa berlangsungnya pengepungan ke atas Baghdad. Kota ini telah ditawan pada 10 Februari 1258 dan dija.rah selama 17 hari sebelum segala infrastruktur yang ada dibakar hangus, termasuklah perpustakaan ilmu yang terbesar ketika itu iaitu Baitulhikmah, manakala Khalifah Al-Musta’sim telah ma.ti dipijak oleh kuda-kuda tentera Mongol pada 20 Februari.

Dalam beberapa sumber sejarah yang berbeza, ada lagenda mengatakan Hulagu telah menyoal al-Musta’sim dengan caranya sendiri – mengapa dia percaya orang Islam telah kehilangan Baghdad. Hulagu mengurung al-Musta’sim hingga dia kelaparan dan mula meminta makanan. Kemudian Hulagu membawa sebahagian daripada harta kekayaan al-Musta’sim kepadanya dan menawarkan kepadanya seketul emas untuk dimakan.

Sudah tentulah al-Musta’sim tak mungkin boleh memakan emas, Hulagu menempelak bekas khalifah itu kerana Hulagu beranggapan bahawa tentera Abbasiyyah sepatutnya mampu mengalahkan tentera Mongol jika mereka dipimpin oleh khalifah yang betul. Namun mereka dipimpin oleh seorang khalifah yang lebih rela menyembunyikan harta kekayaannya daripada memanfaatkannya untuk mempertingkatkan kekuatan angkatan tentera barisan pertahanannya, sekaligus melindungi nyawa diri dan rakyatnya dalam menentang Mongol.

Tentera Hulagu kemudian menawan Damsyik (melalui penyerahan secara aman) dan sebahagian besar Syria, sebelum mereka akhirnya dikalahkan oleh tentera Kesultanan Mamluk dari Mesir dalam Pertem.puran Ain Jalut pada 3 September 1260. Mongke Khan telah meninggal dunia tepat setahun sebelumnya, dan  Hulagu masih belum pulang dari kurultai yang diadakan di Mongolia untuk memilih khagan Mongol yang baru.

Sudah empat dekad sejak penak.lukan Bukhara dilakukan oleh Genghis Khan, dan pada masa itu bangsa Mongol telah membawa tamadun Islam ke titik paling rendah di sepanjang sejarahnya. Baik di Eropah mahupun di Timur Jauh, penak.lukan ini adalah amat memus.nahkan.

Mungkin kesan dari kemus.nahan inilah yang menyebabkan ramai orang Islam termasuk di Malaysia sendiri masih percaya bahawa bangsa Mongol memang dilahirkan secara eksklusif untuk membenci Islam, ada juga yang menganggap mereka sebagai Yakjuj Makjuj.

Tapi ternyatalah semua tanggapan ini tak mampu menepis segala fakta dan bukti-bukti dari rekod sejarah yang dikemukakan di sini. Sebenarnya, bangsa Mongol bukan membenci Islam mahu pun umat Islam, tapi mereka membenci golongan kelas elit Muslim yang angkuh dan za.lim.

Satu bukti terakhir yang menyokong kenyataan ini ialah fakta bahawa beberapa penentangan paling kuat terhadap kemus.nahan Hulagu di Iraq dan Syria adalah muncul dari sepupunya sendiri, Berke Khan, pemerintah Ulus Jochi atau Golden Horde (pecahan Empayar Mongol di barat laut).

Beberapa tahun sebelum itu, Berke yang dalam perjalanan pulang dari Eropah ke Mongolia untuk menghadiri kurultai, telah singgah di sebuah karavanserai di Bukhara dan bertemu dengan beberapa orang pedagang Islam. Dia kemudiannya memeluk Islam.

Ketika dia mendengar tentang kemus.nahan yang berlaku di Baghdad akibat tindakan sepupunya beberapa tahun kemudian, Berke Khan bersumpah untuk membalas dendam bagi setiap da.rah umat Islam yang digugurkan Hulagu.

Tapi apa yang ironinya, walaupun Berke Khan telah memeluk Islam dan menjadi pemimpin Mongol pertama yang beragama Islam, dia tidak pernah menukar dasar-dasar pemerintahan Mongol yang sekular peninggalan Genghis.

Sebaliknya di negeri Ilkhaniyah yang diasaskan Hulagu, keturunan Hulagu sendiri hanya dalam beberapa generasi telah memeluk Islam bermula dengan Ahmed Teguder hinggalah akhirnya pada zaman Mahmud Ghazan Khan, cucu Hulagu itu secara rasminya telah mengisytharkan negeri Ilkhaniyah di Parsi sebagai sebuah negara Islam, satu tindakan yang akan mempengaruhi para bangsawan Mongol yang lain untuk memeluk Islam.

Walaupun tidaklah semua pemimpin Mongol yang memeluk Islam ini atas dasar menerima hidayah kerana ada juga yang menjadi Islam atas dasar politik, tapi pengajarannya sepatutnya diterima dan diinsafi oleh umat Islam, bukan untuk orang Mongol!

Umat Islam hari ini perlu sedar akan kelemahannya sendiri, kelemahan yang sering dibincangkan dalam Al-Quran dan dalam sunnah Nabi Muhammad S.A.W. iaitu kelemahan yang boleh dieksploitasi oleh kuasa musuh. Dan hal utama yang perlu ditangani apabila kelemahan dieksploitasi bukanlah sifat “kejahatan” atau sikap “Islamofobia” di kalangan orang yang mengeksploitasinya, untuk apa kita membuat demonstrasi di jalanan dalam sebuah negara bukan Islam dengan membawa sepanduk “HENTIKAN ISLAMOFOBIA” tapi kita tak pernah cuba ambil tahu dan menangani punca asal wujudnya kelemahan ini.

Ramai orang Islam menganggap se.rangan Mongol adalah hukuman Allah ke atas dosa-dosa mereka, namun tak ramai yang mahu memikirkan apakah sebenarnya dosa yang mereka lakukan hingga mereka dihukum sedemikian rupa.

Kelemahan, atau dosa umat Islam yang dimaksudkan dalam kes ini adalah terang lagi bersuluh, dosa orang Islam ketika itu adalah kerana keangkuhan mereka sendiri. Dan Genghis Khan secara literal menyampaikan mesej itu kepada penduduk Bukhara. Tetapi ia adalah kebenaran yang sukar dilihat, dan kebenaran sentiasa terkubur di satu demi satu kota Muslim sehingga segalanya sudah terlambat untuk mereka semua.

Sikap angkuh dan sombong inilah yang Mongol mahu han.curkan, bukan Islam. Tapi hari ini nampaknya kita sedang mengulangi lagi keangkuhan tersebut, hari ini, menulis sebuah naskah Kitab Tamadun Mongol dianggap oleh sesetengah orang Islam sebagai satu bentuk menyanjungi sejarah bangsa penjajah. Ternyata orang Islam hari ini nampaknya jauh lebih teruk berbanding umat Islam di Bukhara mahu pun Baghdad pada abad pertengahan, kerana orang Islam hari ini suka menghukum membuta tuli tapi mereka sendiri tak pernah mahu membaca sejarah.

Dan apa yang penting, budaya menghukum dan memaksa seseorang atau suatu kaum supaya menanggung segala dosa-dosa yang pernah dilakukan oleh nenek moyang mereka, bukanlah budaya nahu pun salah satu ajaran Islam. Ia hanya akan dilakukan oleh mereka yang bodoh tetapi sombong.

“Jika kamu tidak melakukan dosa-dosa ini, nescaya Tuhan tak akan menghantar azab seperti aku untuk menghukum kamu semua!”

Jika anda mahu belajar lebih banyak sejarah Mongol, bagaimana mereka menerapkan dasar toleransi beragama terhadap subjek-subjek di bawah mereka, serta bagaimana permulaan awal bangsa Mongol memeluk Islam, semuanya boleh ditemui di dalam Kitab Tamadun Mongol. Tempahan boleh dibuat melalui pautan di bawah. Ayuh! Mempelajari sejarah tamadun asing bukan satu kesalahan!

Pra-tempahan Kitab Tamadun Mongol: bit.ly/pratempahktmktr


Korea Selatan Dinobatkan Negara Ekonomi Paling Inovatif 2021

1. Korea Selatan; negara yang bersaiz 3.3 kali lebih kecil berbanding Malaysia ini didiami sejumlah 51.71 juta penduduk. Memiliki kekuatan ekonomi yang ditunjang kepelbagaian sektor, negara yang dikawal Chaebŏl ini (konglomerat kawalan keluarga berpengaruh di Korea Selatan yang memiliki hubungan rapat dengan pemerintah) telah menuang USD12.2 bilion (+-RM48.7 bilion) ke poket perniagaan dan penduduknya semasa awal musim bunga (ketika pandemik Covid-19) sedang mengganas ini. Jadi ada kecairan duit dalam pasaran dan ekonomi bergerak dan tak statik. BR1M, BSH, BPN (jenamakan apa sahaja dalam konteks Malaysia) ialah sebahagian konsep yang menjurus ke arah itu.

2. Untuk data yang dikeluarkan menerusi Indeks Inovasi Bloomberg, Korea Selatan telah menjadi negara dengan ekonomi paling inovatif di dunia dalam senarai 60 negara teratas untuk tahun 2021. Negara kelahiran Son Ye-jin ini telah menjuarai carta indeks untuk 7 daripada 9 tahun bermula 2014-2019 dan 2021, sebelum ditewaskan Jerman pada 2020 yang kini di posisi ke-4.

Singapura dan Switzerland masing-masing mendaki 1 anak tangga untuk berada di posisi ke-2 dan ke-3. Tidak dilupakan Denmark dan Belanda selaku antara negara yang telah membuat perubahan besar dengan dakian 2 dan 4 anak tangga untuk masing-masing berada di posisi ke-6 dan ke-9. AS, Jepun dan China? AS telah terkeluar dalam senarai 10 teratas untuk kali pertama (posisi ke-11) manakala Jepun kekal di tangga ke-12 dan China ‘terduduk’ di kerusi bernombor 16.

Bagaimana dengan Malaysia? Kita di posisi ke-29, turun sedikit berbanding tahun 2020 di posisi ke-27. Malaysia lebih baik posisinya berbanding Sepanyol, Romania, Turki, Luxemborg, Thailand, UAE, India, dan Qatar. Ok what?

3. Ada banyak kriteria yang perlu dianalisa melalui 7 kategori yang dipertimbang iaitu antaranya peruntukan untuk Research & Development (R&D), kebolehupayaan pengeluaran, aktiviti pempatenan, kecekapan pendikan tertiari dan beberapa kategori lain. Kejayaan Korea Selatan ‘merampas kembali takhta yang dipinjamkan” kepada Jerman tahun lalu banyak didorong oleh aktiviti pempatenan (posisi pertama) selain peruntukkan tinggi untuk pelaburan R&D (posisi ke-2) yang telah menelan sekitar 4% bajet tahunan kerajaan.

4. “Menjadi satu persetujuan menyeluruh di Korea Selatan bahawa R&D sangat signifikan untuk kita mencipta masa hadapan”, ujar Lee Kyung-mook, Profesor Pengurusan Perniagaan di Seoul National University. Syarikat teknologi gergasi terbesar negara tersebut iaitu Samsung Electronics umpamanya telah memperuntuk sekitar USD18 bilion (+-RM72.9 bilion) untuk tujuan R&D sahaja! Nilai ini lebih besar berbanding GDP negara Mali dan separuh GDP Uganda untuk tahun 2020.

5. Pun begitu, Korea Selatan dilihat memiliki skor yang rendah dalam produktiviti berbanding amaun yang dilabur dan ini menuntut kerajaan untuk melonggarkan beberapa peraturan bagi mengimbangi kelemahan itu. Mengapa produktiviti di sana rendah? Antara faktornya ialah struktur dan hierarki yang ‘tegar dan berdengung’.

Hubungan ‘top-down’ yang rigid dan keras dalam landskap syarikat membuatkan sesetengah pemerhati menganalogikan keadaan itu seperti dalam pasukan tentera; jika pengarah mahukan sesuatu penjelasan (walau mungkin tiada kena-mengena dengan misi syarikat), ketua projek tersebut ‘terpaksa’ membentang permintaan itu dengan persediaan dalam tempoh yang singkat. Selain itu, mereka ada masalah komunikasi.

Ya benar! Ini berlaku di dalam jabatan berasingan di dalam syarikat. Perseteruan di antara jabatan atau division berlainan ini mewujudkan permusuhuan dan saling curiga-mencurigai sekaligus menjejaskan produktiviti keseluruhan entiti (selain keluhan mereka yang Bahasa Inggeris sedang ‘menjajah’ negara mereka).

Ada beberapa lagi isu lain iaitu banyak memperuntuk masa untuk ‘memperindah’ luaran sesuatu dokumentasi berbanding isi selain mereka terkenal dengan ‘Seni untuk Kelihatan Sibuk’; pulang kerja lewat hingga larut malam dan buat ‘teruk’ untuk kelihatan sedang dalam kesibukan yang amat! Satu ‘kebanggaan’ untuk sesetengah individu.

Nota: Februari 2018, setelah lama bertarung akhirnya parlimen Korea Selatan meluluskan pengurangan had syling masa kerja mingguan dari 68 jam kepada 52 jam sekaligus memberi sedikit ruang bernafas untuk keseimbangan hidup kepada pekerja di sana.

6. Walau apa pun kekurangan, negara ekonomi ke-4 terbesar Asia dan ke-10 dunia ini telah melakukan lompatan besar sejak menjadi negara luar bandar dan pertanian suatu ketika dahulu hingga menjadi negara kuasa industri. Pada tahun 2021, dijangka negara K-pop ini akan membelanjakan sejumlah USD 28.8 bilion untuk projek Digital & Green New Deal selain peruntukan untuk latihan pekerja selepas pandemik Covid-19 berakhir dengan pelaburan turut ditekankan untuk 3 industri gergasi iaitu kereta berteknologi tinggi untuk masa hadapan (Tesla, BYD, BMW, VW dan Nissan sedang mendominasi), bio-health dan industri semikonduktor (yang turut menjadi kolam permainan gergasi seperti Intel Corp., Taiwan Semiconductor Manufacturing Co. Ltd. dan Qualcomm Inc. selain Samsung sendiri).

Artikel dinaikkan selepas mendapat izin penulis asal, Mohd Faisal.

RUJUKAN

Bloomberg (2021). South Korea Leads World in Innovation as U.S. Exits Top Ten.

Bloomberg (2018). Asia’s Most Overworked Country Succeeds in Reducing Work Hours.

Business Korea (2014). Seven Reasons Why Korea Has the Worst Productivity in the OECD.

Foreign Policy (2020). COVID-19 Has Crushed Everybody’s Economy—Except for South Korea’s.

Nordea Trade Portal (2021). The economic context of South Korea – Economic and Political Overview.

Statista (2021). The Most Innovative Economies in the World. Diambil daripada

The Korea Times (2018). Labor productivity low despite long working hours. Diambil daripada http://m.koreatimes.co.kr/pages/article.asp?newsIdx=248921


Nasib Suku Kickapoo Di Tanah Sendiri

Tidak lama selepas Amerika Utara menerima kehadiran orang-orang Eropah, suku-suku asli Amerika dari timur mula berpindah ke barat menuju ke Tasik Besar. Perpindahan ini mendorong kebanyakan suku asli di barat seperti suku Kickapoo untuk bermigrasi jauh ke barat dan selatan pada pertengahan kurun ke-17.

Sebahagian warga Kickapoo pada akhirnya menetap jauh di selatan Mexico dan hari ini, keturunan mereka masih boleh dijumpai di sana.

Suku Kickapoo yang merupakan penutur bahasa Algonquian sememangnya berasal-usul dari Michigan selatan dan Ohio utara. Mereka kebiasaannya menjalani kehidupan dengan menanam kekacang, labu, dan jagung di samping giat berburu dan mengumpul hasil hutan.

Namun, apabila suku-suku asli yang menetap di sekitar Tasik Besar diusir, mereka terpaksa mengamalkan gaya hidup yang baru. Suku Kickapoo dan suku Sioux yang hidup di bahagian barat Tasik Besar dan Minnesota masing-masing mula memburu kerbau semasa mula berpindah ke Dataran Besar.

“MANUSIA YANG BERKELANA DI BUMI”

Bahasa Kickapoo mempunyai banyak kemiripan dengan bahasa Shawnee. Kedua-dua suku ini mendakwa bahawa mereka dahulunya wujud sebagai sebuah bangsa yang sama, namun pada waktu bila mereka berpisah tidak dapat diketahui. Menukil rencana yang disiarkan oleh Muzium Awam Milwaukee:

“Kickapoo yang membawa maksud ‘manusia yang berjalan di atas muka bumi’ atau ‘manusia yang berpetualangan ke sana dan ke mari’ dikelompokkan bersama suku-suku lain dalam rumpun bahasa Algonquian dan A.M. Gibson menyebut tanah pertiwi mereka sebagai ‘tanah air Algonquian’.

Kawasan yang dimaksudkan itu bersempadan dengan Tasik Besar di bahagian utara dan timur, dan dengan Sungai Ohio di bahaian selatan. Suku-suku yang menetap di sini berkongsi banyak ciri kebudayaan yang serupa – antaranya dalam gaya hidup yang bercorak separa-sedentari, kaedah menghimpunkan pasukan p3r4ng, dan layanan mesra terhadap orang yang datang berziarah.

P3RANG MEMERANG

Suku Kickapoo terlibat dalam P3r4ng Memerang tahun 1640an. Pep3r4ngan tersebut turut disertai oleh suku-suku asli Amerika dan Perancis yang terlibat dalam aktiviti perdagangan kulit dan bulu haiwan. P

ada masa itu, kulit memerang merupakan barang berharga buat masyarakat Eropah. Serangan suku Iroquois pada 1650an kemudian memaksa suku Kickapoo berpindah ke Tasik Michigan selatan, Wisconsin selatan, dan Sungai Mississippi.

Rencana yang disiarkan oleh muzium menyatakan bahawa “Kickapoo mengekalkan hubungan tawar dengan Perancis”. Ia juga menyebutkan betapa hubungan tersebut berkisar seputar pembentukan persekutuan di antara suku-suku asli untuk menyekat kemaraan Perancis, kemasukan barang dagangan Perancis ke kawasan setempat, dan aktiviti-aktiviti pendatang Eropah di tanah baru itu.

SUKU KICKAPOO BERPINDAH

Sama seperti takdir yang menimpa suku-suku asli lain, suku Kickapoo terpaksa menjalani corak kehidupan baru dengan memakan daging kerbau di Dataran Besar. Tidak berapa lama kemudian, mereka berpindah sekali lagi, dari Michigan dan Ohio menuju ke Illinois, Wisconsin, Missouri, Kansas, Oklahoma, dan Mexico.

Populasi mereka pada masa dahulu agar sukar dianggarkan. Namun pada hari ini, populasi Kickapoo mencecah kira-kira 3000 orang. Menurut rekod sejarah, tidak lama selepas kehadiran orang Eropah, warga Kickapoo berjumlah sekitar 4000 orang.

Menjelang tahun 1660, hampir kesemua suku penutur bahasa Algonquian bercampur antara satu sama lain di Wisconsin. Kehadiran Perancis kemudian membuatkan populasi Kickapoo menurun sehingga 2000 orang pada tahun 1684 sebelum kembali meningkat kepada 3000 orang menjelang tahun 1759.

SEJARAH YANG KOMPLEKS

Sejarah suku-suku asli di rantau ini agak kompleks dengan melibatkan pep3r4ngan, perpindahan, dan perdagangan dengan Perancis. Semenjak berada di Dataran Besar, suku Kickapoo perlu menyesuaikan diri dengan corak kehidupan baru yang berbeza sama sekali dengan suasana di kampung halaman mereka di timur.

Walaupun suku Shawree yang dianggap sebagai saudara jauh suku Kickapoo menetap di sebelah barat sejak sekian lama, kedua-dua suku ini masih berkongsi kebudayaan yang sama. Mereka menetap di sebuah kampung dan mempunyai rumah panjang untuk berteduh semasa musim panas

. Selepas mengharungi musim luruh dengan menuai hasil tanaman, mereka giat berburu kerbau dan semasa musim sejuk pula, mereka berbvru secara berkumpulan. Walaupun suku Kickapoo lebih mengutamakan keluarga sebelah bapa, kaum wanita mereka turut memainkan peranan yang besar dalam kehidupan mereka.

KICKAPOO MEMELIHARA TRADISI

Suku Kickapoo berkeras untuk tidak berasimilasi dengan budaya dan gaya hidup Barat. Berkali-kali juga mereka cuba dihasut untuk memeluk agama Kristian dan menerapkan dasar ekonomi Barat, namun cubaan tersebut sentiasa berakhir dengan kegagalan.

Sehingga kini, suku Kickapoo berbangga dengan budaya tradisi dan seperti kebanyakan suku asli yang lain, mereka berusaha seupaya mungkin untuk memelihara dan menghidupkan kembali tradisi nenek-moyang yang diamalkan sejak sekian lama.

Kepercayaan yang dianuti mereka masih kekal sama sepertimana dahulu, kecuali dalam kalangan suku Kickapoo-Kansas. Sebahagian masyarakat Kickapoo mengamalkan Agama Gendang atau Tarian Mimpi yang menekankan keluhuran budi dan menurut sejarah, ia diperkenalkan oleh seorang wanita asli pada 1870an. Sebahagian yang lain pula menganuti kepercayaan animisme.

Menukil tulisan EveryCulture.com:

“Secara tradisi, kepercayaan Kickapoo membentuk bahagian penting dalam segenap aspek kehidupan mereka. Kepercayaan mereka bersifat animisme dan melibatkan kepercayaan terhadap roh pembawa khabar berita.

Dewa tertinggi mereka bernama Kisiihiat yang kononnya bertanggungjawab menciptakan dunia dan menetap di langit. Kisiihiat dibantu oleh sebuah pantheon dewa-dewa yang disebut sebagai Manitou atau manitooaki (jamak). Dewa-dewa ini mewakili unsur bumi, objek alam, dan fenomena semulajadi. Ada pula yang kononnya bertugas sebagai pembawa khabar berita buat manusia.”

Suku Kickapoo juga mempunyai legenda tentang seorang perwira yang bernama Wisaaka si putera Kisiihiat. Menurut legenda itu, Wisaaka bertanggungjawab mengajarkan suku Kickapoo cara membina rumah dan beliau memainkan peranan besar dalam kepercayaan mereka.

Memetik EveryCulture.com:

“Agama ini dipelihara dan diamalkan dengan patuh oleh suku Kickapoo di Mexico, sambil Kickapoo Kansas pula banyak dipengaruhi oleh Kristian. Suku Kickapoo di Oklahoma pula walaupun masih mengamalkan agama tradisi, namun ia tetap meresapi pengaruh daripada Protestan dan gereja suku asli Amerika.”

Pada hari ini, suku Kickapoo menetap di Kansas, Oklahoma, dan Texas sambil sebahagiannya ada juga menetap di Mexico.

TERJEMAHAN:

Mark Miller. (12 September 2018). Kickapoo Nation Was Scattered and Driven South from Michigan to Mexico. Ancient Origins. https://www.ancient-origins.net/history-famous-people/kickapoo-nation-0010685


Usaha-Usaha Komunis Soviet Menindas Islam

Pada tahun 1929, pejuang revolusi dan pemimpin Persekutuan Republik Sosialis Soviet, Mikhail Kalinin mengemukakan idea untuk membentuk wawasan baru bagi wilayah-wilayah di Asia Tengah iaitu mendidik suku-suku Kyrgiz nomad, petani-petani Uzbek dan Turkmen tentang ideologi dan visi golongan pekerja yang bertunjangkan fahaman Leningrad.

Rancangan itu merupakan perintah yang paling tinggi, terutamanya kerana apabila ia melibatkan soal agama. Tahukah anda, pada awal abad ke-20, Kira-kira 90 peratus penduduk Asia Tengah adalah beragama Islam, dan ia kekal begitu walaupun beberapa dekad kemudian fahaman Atheist menjadi pegangan pemerintah negara yang kemudian dikenali sebagai Kesatuan Republik Sosialis Soviet.

Maka, pada awal tahun 1920-an, pemerintah Soviet secara efektif bertindak mengharamkan Islam di Asia Tengah. Sebarang buku dan kitab yang ditulis dalam bahasa atau tulisan Arab akan dibakar, dan orang Islam tidak dibenarkan memegang jawatan di peringkat pentadbiran yang tinggi.

Mahkamah syariah dan pusat pengajian Islam atau madrasah ditutup, ketika itu, hendak melaksanakan kewajipan ibadat sebagai seorang Muslim di bawah pemerintahan komunis adalah hampir mustahil. Pada tahun 1912, terdapat kira-kira 26,000 buah masjid di seluruh Asia Tengah. Namun, menjelang tahun 1941, hanya ada 1,000 yang dicatatkan dan kebanyakannya sudah tidak beroperasi sebagai pusat ibadat.

Semua usaha itu dilaksanakan demi melenyapkan terus kepercayaan penduduk Asia Tengah terhadap Islam, sebagaimana Soviet cuba untuk memisahkan bangsa-bangsa Turk di Asia Tengah dengan kerajaan Turki pasca Uthmaniyyah di Anatolia, walaupun usaha itu berjaya namun Russia (sebelum Soviet) gagal dalam usaha menggantikan bahasa-bahasa Turkik yang ditutur oleh seluruh bangsa Turk.

Ia kerana tindakan Mustafa Kemal Ataturk melaksanakan reformasi bahasa dan sistem tulisan di Turki selepas berjaya menuntut kemerdekaan bangsa Turki di Anatolia yang kemudiannya mempengaruhi hampir seluruh masyarakat Turk sejauh dari Asia Kecil hingga ke Asia Tengah dan Parsi.

CUBAAN MENGHAPUSKAN BUDAYA DAN AGAMA OLEH SOVIET

Soviet kemudian mengalihkan fokus kepada usaha untuk menghapuskan pegangan agama Islam Asia Tengah, namun usaha itu hanya memburukkan keadaan dengan menyebabkan bermulanya kebangkitan semangat “jihad” kaum Muslim yang dianggap sebagai “radikal” oleh dunia.

Inilah trend melenyapkan identiti yang sering dimainkan oleh penjajah-penjajah secara berulang-ulang sejak beberapa abad yang lalu di setiap sudut dunia ini, hinggalah salah satu trend itu dilaksanakan Russia hingga mencetuskan kesan konflik yang buruk, bahkan ia berterusan hingga ke hari ini, namun mereka terus berselindung di sebalik retorik per*ng melawan keganasan.

Namun tidak dinafikan, hari ini budaya radikalisasi umat Islam di Asia Tengah berada pada tahap yang membimbangkan berikutan kemunculan kumpulan IS suatu ketika dahulu.

Ribuan orang dari pelbagai negara menyertai perjuangan ekstrim gerakan IS, pada tahun 2017, media Turki melaporkan 39 orang dibun*h dalam sebuah ser*ngan terhadap kelab malam di Istanbul dan ia dilakukan oleh kumpulan dari etnik Uyghur yang berasal dari Kyrgyzstan.

Pada tahun 1930-an, tindakan Soviet dalam gerakan menentang Islam secara kekerasan telah membuatkan para imam dan pemimpin Islam moderat tidak berani lagi mengeluarkan suara.

Tetapi para pemimpin fundamentalis bergerak secara senyap dalam usaha mengumpulkan para pengikut mereka. Salah seorang yang paling terkenal adalah Shami-damulla, seorang tokoh berbangsa Uzbek dengan pandangan Islam yang sangat konservatif.

Dia telah disumbat ke dalam penjara pada tahun 1932, namun dia berjaya meninggalkan gerombolan para pelajarnya yang meneruskan dakwah secara “berani m*ti” di masjid-masjid samaran (masjid sementara) dan di pusat-pusat pendidikan Islam yang beroperasi secara rahsia.

KEBANGKITAN KEMBALI ISLAM ASIA TENGAH

Akhirnya, menjelang era pemerintahan Joseph Stalin, Stalin telah “melembutkan” sedikit pandangan Kesatuan Republik Sosialis Soviet mengenai kepercayaan agama dan prinsip Atheist pada tahun 1940-an, kumpulan pendakwah ini bersedia untuk mendominasi sektor pentadbiran awam di bawah kerajaan. Secara peribadi, penulis berpandangan ia dilakukan bagi meraih sokongan pejuang-pejuang Muslim bagi menghadapi Jerman dalam Per*ng Dunia Kedua.

Mereka berjaya melakukannya, kemudian pada tahun 1970-an budaya dan amalan ibadat Islam mula kembali disuburkan di sebahagian besar Asia Tengah. Mereka meraikan kembali bulan Ramadan, bercuti pada hari perayaan seperti Aidilfitrii dan Tahun Baru musim bunga Novruz (perayaan tradisi bangsa Turki kuno yang masih disambut umat Islam hari ini) disambut secara terbuka, masjid-masjid semakin banyak dibina.

Pada tahun 1980-an, Soviet tersilap langkah apabila memicu kemarahan golongan Muslim fundamentalis ke tahap maksimum gara-gara pencerobohan Soviet ke atas Afghanistan, tindakan ini menyebabkan semakin ramai orang Asia Tengah bangkit menentang Uni Soviet. Lebih-lebih lagi ketika beberapa tahun sebelum itu Revolusi Islam di Iran baru saja berjaya dilaksana.

Ditambah pula dengan butanya pemerintah Soviet terhadap salah satu kelemahan mereka sendiri yang dipandang remeh, ketika itu Soviet benar-benar gagal mengawal isu pintu sempadan mereka yang kurang efektif menguatkuasakan sekatan perjalanan keluar masuk sempadan, ia meghasilkan aliran maklumat dalaman dapat dibawa keluar dengan lebih cepat secara bebas dan memudahkan kemasukan orang-orang dari Timur Tengah.

Ketika kerajaan Kesatuan Soviet di ambang kejatuhan, gerakan Islamis yang radikal telah pun membentuk rangkaian yang besar dan sangat kuat hampir di seluruh benua, kekuatan ini menjadi penyumbang untuk mereka mengambil alih pemerintahan negara-negara yang dihuni majoriti bangsa Turk dan Parsi.

Namun ia mewujudkan sempadan-sempadan baharu yang memisahkan bangsa Turk seperti Turkmenistan, Azerbaijan, Kazakhstan dan lain-lain, namun Turkistan Timur kekal berada dibawah kedaulatan kerajaan Republik Rakyat China.

PERANAN GERAKAN RADIKAL ISLAM SEBELUM DAN SELEPAS SOVIET JATUH

Salah satu sumbangan gerakan Islam yang radikal dalam pembentukan negara-negara ini adalah pada tahun 1991 di mana sekumpulan militan menawan bangunan yang pernah menjadi ibu pejabat Parti Komunis di sebuah kota di Uzbekistan, mereka menuntut penubuhan sebuah negara beragama secara sah di mana undang-undang syariah dilaksanakan dan anak-anak dipisahkan mengikut jantina di sekolah.

Pada tahun 1992 pula, kumpulan militan yang sama pernah menjadikan pegawai dan ketua pihak berkuasa tempatan sebagai tebusan dengan tuntutan yang sama.

Di sudut yang lain dalam negara yang sama, Presiden Republik Sosialis Soviet Uzbekistan mer*ngkap setiausaha pertama Parti Komunis Soviet Uzbekistan, Islam Abdugʻaniyevich Karimov telah didesak oleh ribuan penunjuk perasaan Islam yang menuntut pemerintah yang lebih bertanggungjawab atas beberapa isu politik semasa termasuklah tindakan autokratik nya dalam pilihanraya.

Karimov dan pemimpin lain di wilayah itu dengan segara memutuskan untuk mengambil tindakan yang keras. Umat Islam dengan pegangan keimanan yang tinggi menjadi ancaman terhadap rejim mereka, dan golongan autokrat ini akhirnya melaksanakan tindakan tipikal gaya Soviet era pra-Stalin demi memastikan agama itu berada di bawah kawalan kuasa politik pemerintah.

Namun, dalam satu kejadian, seramai lebih kurang 400 daripada lebih 500 orang penunjuk perasaan terbun*h dalam satu peristiwa pembantaian yang masih menjadi kontroversi, ia berikutan pihak kerajaan menuduh pembun*han itu dilakukan oleh kumpulan pelampau Islam.

Namun menurut kenyataan Ikrom Yakubov, seorang bekas pegawai perkhidmatan rahsia Uzbekistan yang berpaling tadah dan lari ke Britain pada tahun 2007, ser*ngan itu diarahkan sendiri oleh presiden Karimov kepada tent*ra kerajaan, ia dikatakan sebagai salah satu langkah Karimov untuk mengekalkan kestabilan kuasa politiknya dengan memutarbelitkan kejadian itu lalu menuduh kumpulan Islam sebagai bertanggungjawab.

Pihak kerajaan Uzbekistan Soviet sebenarnya telah membun*h karekter ideologi komunisme itu sendiri apabila kembali menindas golongan penganut beragama Islam, melarang sebarang bentuk aktiviti ibadah, bahkan aktiviti sastera keagamaan di tempat awam juga tidak dibenarkan dan mereka melarang kegiatan sebarang kumpulan politik Islam yang tidak sesuai dengan selera mereka.

ISLAM ASIA TENGAH TERUS DITEKAN

Umat Islam di Asia Tengah pada era Soviet boleh dihukum jika berbincang soal agama di luar masjid atau membawa Al-Quran yang telah diisytiharkan sebagai “barang terlarang”. Menurut laporan Human Rights Watch, ribuan umat Islam telah diseksa dan dipenjarakan di wilayah itu kerana terus mengamalkan kebebasan beragama walau dilarang.

Di Kyrgyzstan, teks ucapan khutbah Solat Jumaat atau apa sahaja teks berbentuk ucapan awam yang akan disampaikan oleh golongan pendakwah wajib diperiksa dan ditapis terlebih dahulu sebelum diluluskan.

Uzbekistan bahkan pernah melarang kaum lelaki menyimpan janggut, menjadikan pemakaian pakaian Islamik sebagai salah satu bentuk kesalahan sivil, dan restoran halal tidak dibenarkan beroperasi namun sebenarnya ia kekal beroperasi secara rahsia.

Penindasan terhadap hak beribadat sebegini sekali lagi mendorong umat Islam yang mainstream kembali bergerak secara bawah tanah hingga melahirkan kembali gerakan yang radikal.

Hari ini, International Crisis Group, sebuah NGO yang memantau konflik-konfli antarabangsa telah menganggarkan sekitar 2,000 hingga 4,000 masyarakat di Asia Tengah telah terlibat dalam gerakan radikal.

Beberapa tahun yang lepas, Gerakan Islamik Uzbekistan pernah bekerjasama dengan kumpulan Taliban dan beberapa kumpulan lain, mereka pernah berper*ng melawan tent*ra pakatan dan kerajaan di Afghanistan serta melakukan ser*ngan di Pakistan.

Sekitar tahun 2017, pihak polis di Bishkek, ibukota Kyrgyzstan, telah berbalas tembakan dengan anggota militan pengganas IS di tempat awam, kejadian itu membun*h enam dan mencederakan tujuh yang lain.

Bahkan para pemimpin politik dan jabatan sebuah kerajaan sendiri pun adakalanya terpikat dengan perjuangan IS. Pada tahun 2016, seorang ketua polis elit Tajikistan berpaling tadah dengan menyertai pasukan IS. Dalam sebuah video yang disiarkan di YouTube, dia menggelar pemerintah Tajikistan sebagai “anjing” dan bersumpah akan menyebarkan seruan ‘jihad’ ke Rusia dan Amerika Syarikat.

Tapi perlu diingat, penyertaan beliau ke dalam IS dan retorik seruan jihad itu tidak semestinya demi Islam, tetapi ia adakalanya kerana kegagalan pemerintah kerajaan sendiri dalam meraikan kepercayaan beragama, jika di negara China sekitar era Rev*lusi Budaya, pemimpin-pemimpin parti Komunis China menjadikan Maoisme sebagai “panduan negara” yang diwarisi dari idea asal Komunis iaitu Marxisme.

Mereka pernah melakukan penindasan yang keras terhadap populasi yang beragama, bukan Islam sahaja tetapi bahkan Kristian, Buddha dan Hindu turut sama ditindas, bahkan hingga hari ini masih wujud sentimen sedemikian namun melalui pendekatan yang lebih halus iaitu institusi keagamaan haruslah dikawal oleh kuasa politik Parti Komunis China sendiri.

Namun ketika itu boleh dikatakan amat kecil peratusan kebangkitan perjuangan berasaskan agama, mungkin ia kerana penindasan tersebut ‘tidak bersikap bias’, tidak memilih kaum dan berbeza dengan apa yang dilakukan oleh Soviet yang lebih cenderung melipat gandakan kempen menindas penganut agama Islam.

Sepanjang tahun 1932 hingga 1937, satu perancangan kempen oleh kerajaan Soviet yang dikenali sebagai “Lima Tahun Tanpa Tuhan,” dengan tujuan untuk membuat golongan beragama melupakan nama Tuhan sedang berjalan seawal 1 Mei 1937.

Bahkan para aktivis politik sosialis/komunis turut bersaing secara pertaruhan dalam kempen tersebut, mereka akan menilai siapa yang paling cepat berjaya melakukan propaganda hingga menutup lebih banyak masjid dan madrasah.

Hari ini, penduduk Muslim ramai yang mula menyertai gerakan dan parti-parti Komunis dan Sosialis yang tumbuh bagaikan cendawan di negara-negara majoriti Muslim sekitar Asia Barat seperti Popular Front for Liberation of Palestine, Syrian Communist Party, atau Communist Party Of Afghanistan.

Mungkinkah Asia Barat akan menjadi pioneer kepada ideologi “komunisme yang beragama?”

RUJUKAN:


Stamford Raffles: Tragedi Untuk Bangsa Melayu

Hari ini, tepat 200 tahun yang lepas (29 Januari 1819), Stamford Raffles berjaya mendarat di Singapura, dalam misinya mencari sebuah pelabuhan baharu bagi Britain untuk memecah monopoli perdagangan Belanda di Asia.

Pendaratan Raffles membawa kepada 4 buah perjanjian yang mengilhak Singapura dari Empayar Johor-Riau – peristiwa yang disambut oleh warga Singapura sebagai “founding of modern Singapore”.

Walaupun kebanyakan warga Singapura melihat ulang tahun “founding” tersebut yang ke-200 sebagai sesuatu historic moment yang patut dibanggakan, namun hakikatnya ia adalah lebih kepada sebuah tragedi.

Mula-mula, Raffles berjumpa dengan Temenggong Abdul Rahman untuk mendapat izin membuka pelabuhan Britain di Singapura. Itu membawa kepada perjanjian antara Raffles dan Temenggong pada 30 Januari 1819.

Tapi “tuan” sebenar Singapura ialah Sultan Johor-Riau. Sultan ketika itu ialah Sultan Abdul Rahman yang bersemayam di Lingga. Namun pertabalan Sultan Abdul Rahman ada kontroversi sikit sebab baginda menjadi sultan kerana abangnya, Tengku Hussain tidak berada di samping ayahanda mereka, Sultan Mahmud Syah III ketika mangkat. By right, Tengku Hussain lebih berhak mewarisi takhta selaku putera sulung.

Tengku Hussain dan Sultan Abdul Rahman masing-masing disokong oleh Temenggong dan YamTuan Muda. YamTuan Muda di bawah pengaruh Belanda dan Belanda memain peranan aktif dalam pertabalan Sultan Abdul Rahman. Jadi Temenggong dan Tengku Hussain melihat kehadiran Britain sebagai peluang.

Justeru, Raffles menandatangani perjanjian dengan Tengku Hussain pada 6 Februari 1819 dengan janji memberi sokongan kepada baginda sebagai Sultan. Raffles juga bersetuju untuk membayar elaun tahunan sebanyak 5,000 Dolar Sepanyol kepada Sultan dan 3,000 kepada Temenggong sebagai “sewa” Singapura.

Tapi itu bukan bermaksud Sultan dan Temenggong terus “menjual” Singapura. Sultan dan Temenggong menganggap kerjasama tersebut bertujuan mengimbangi Belanda semata-mata. Malah selepas menyewa Singapura kepada Britain, Sultan Hussain dan Temenggong masih in contact dengan Belanda untuk balancing antara Britain dan Belanda.

Takut Singapura terlepas dari tangan Britain, maka Raffles memaksa Sultan dan Temenggong untuk menandatangani Perjanjian 7 Jun 1823 yang melucut kuasa Sultan dan Temenggong terhadap tanah Singapura. Untuk cover, dia offer elaun bulanan 1,500 dan 800 kepada Sultan dan Temenggong masing-masing dan mengekalkan kuasa Sultan dan Temenggong terhadap jajahan mereka.

Selepas Britain dan Belanda mencapai kata sepakat pada 17 Mac 1824 mengenai zon pengaruh masing-masing di Nusantara melalui Anglo-Dutch Treaty, maka Britain bolehlah sembelih Sultan dan Temenggong tanpa segan silu. Belanda tak mahu kacau Britain lagi, Britain tak mahu kacau Belanda lagi. Maka Sultan dan Temenggong tidak lagi mempunyai Belanda sebagai “bargaining chip” atau “leverage” dalam diplomasinya dengan Britain.

John Crawfurd yang menggantikan Raffles (pencen dan balik kampung selepas mencapai KPI) memuktamadkan dominasi Britain ke atas Singapura melalui Perjanjian Persahabatan dan Perikatan (Treaty of Friendship and Alliance) pada 2 Ogos 1824. Nama perjanjian punyalah suci tapi isi kandungannya jahat namati.

Crawfurd offer untuk membeli seluruh Singapura dengan membayar lump sum 33,200 tambah elaun bulanan 1,300 kepada Sultan, dan lump sum 26,800 tambah elaun bulanan 700 kepada Temenggong. Siap offer kalau Sultan dan Temenggong meninggalkan Singapura, mereka masing-masing boleh dapat extra 20,000 dan 15,000 serta pembatalan hutang.

Sultan dan Temenggong enggan, maka Crawfurd menghentikan bayaran elaun yang dijanjikan oleh Raffles. Lepas 3 bulan, akhirnya Sultan dan Temenggong akur dan menandatangani perjanjian tersebut. Temenggong ialah pembesar, di bawah beliau ada ratusan kalau tidak ribuan pengikut, kalau tak ada elaun macam mana nak sara hidup mereka. Trump pun surrender lepas 35 hari. Trump ok lagi ada duit poket sikit, ni Britain langsung memonopoli hasil Singapura dengan melarang Sultan dan Temenggong mengutip cukai dan hadiah dari para pedagang.

Akhirnya, pada 1826, Singapura dimasukkan ke dalam Negeri-Negeri Selat, menjadi jajahan Britain sehingga tahun 1963.

Mark Twain pesan, sejarah tidak sentiasa berulang, tetapi rentaknya sama (history does not repeat itself, but it does rhyme). 100 tahun kemudian, episod yang lebih kurang sama berlaku di sebelah Tanah Arab pula.

Pada 16 Oktober 1916, Thomas Edward Lawrence, atau lebih dikenali sebagai “Lawrence of Arabia” tiba di Jeddah untuk berbincang dengan Syarif Hussain, Raja Hijjaz yang memerintah Mekah dan Madinah mengenai kerjasama menentang Kerajaan Turki Uthmaniyyah.

Keluarga Syarif Hussain memerintah Hijjaz sejak tahun 1201 dan berbaiah kepada Khalifah Uthmaniyyah sejak 1517, tapi sekarang beliau rasa nak memberontak, sebab beliau rasa khalifah kat Istanbul tu dah tak ada keabsahan. Syarif Hussain pula nak try jadi khalifah, lagi-lagi dengan keturunan beliau sebagai Ahlul Bait yang dianggap mampu rally semua umat Arab di bawah satu panji.

Britain tahu pasal ni, jadi Lawrence diutuskan untuk membincangkan hal pemberontakan tersebut. Britain memberi “jaminan” mereka akan membantu Syarif Hussain mencapai cita-cita khalifah tersebut jika mereka memberi kerjasama untuk menyerang Uthmaniyyah secara bersama.

Tapi akhirnya, bukan saja Britain mungkir janji, malah Palestin juga tergadai. Tanah Arab yang diimpikan oleh Syarif Hussain (“dari Laut Mediterranea hingga ke Teluk Parsi”) sebagai jajahan khilafah baharu di bawah beliau dipecahkan kepada 4 negara (Syria, Lubnan, Jordan, Iraq).

Skripnya sama kerana penulis skripnya sama. Britain, master dalam “divide and conquer” telah berjaya memanipulasi tension dalaman sesebuah empayar dan merampas hak mereka step by step.

Malah dalam kedua-dua kes, Britain guna orang macam Raffles dan Lawrence untuk mendapatkan kepercayaan pemerintah tempatan. Raffles bukan saja fasih berbahasa Melayu, mahir tulisan Jawi malah dikatakan memiliki “budi” yang mampu mencairkan para pemerintah Melayu.

Lawrence pula bukan saja fasih berbahasa Arab, pandai seni pedang Arab, malah siap berjubah lengkap ikut gaya Arab. Syarif tengok, masha Allah, macam mana tak yakin dengan “keikhlasan” Britain.

Pengalaman Sultan Hussain dan Syarif Hussain membuktikan bahawa formula bekerjasama dengan orang luar untuk menyelesai masalah dalaman tidak pernah memberi solusi, malah hanya membuka Pandora Box perpecahan bangsa dan negara.

Realpolitik yang berasaskan logik “musuh kepada musuh saya ialah kawan” tanpa mengambil kira maslahat ada risikonya. Apatah lagi berdepan dengan musuh yang licik seperti Britain.

Sejarah menyediakan banyak lesson (ibrah) percuma untuk kita, cuma kita terlalu ego untuk belajar darinya. Sultan Hussain dan Syarif Hussain (nama pun sama, scary) learnt their lesson hard.

29 Januari 2019. Sementara jiran di seberang laut menyambut ia sebagai titik permulaan naratif negara, kita wajar mengenang sejarah pengilhakan Singapura sebagai pengajaran kita untuk 100 tahun yang akan datang.


Ratna Sari Dewi Sukarno: Isteri Sukarno Yang Berbangsa Jepun

Sebut nama Naoko Nemoto, ramai menggaru kepala siapa gerangan wanita ini. Tetapi bila disebut nama Ratna Sari Dewi Sukarno, barulah orang sedar wanita ini sebenarnya salah seorang daripada isteri-isteri Presiden Indonesia yang pertama, Sukarno. Dan bila menelusuri sejarah hidup wanita ini, ia penuh dengan anekdot berwarna-warni.

Dilahirkan pada 6 Februari 1940, masa kecilnya menyaksikan keluarganya bergelut dengan kemiskinan terutama pada tahun-tahun pasca-Per-ang Dunia Kedua (WWII) dan pendudukan Amerika Syarikat di Jepun. Begitupun, itu tidak menghalangnya mendapat pendidikan yang baik walaupun terpaksa bekerja pada siang hari semasa usia remaja.

Pada waktu siang, Ratna Sari bekerja di Syarikat Insurans Nyawa Chiyoda dan pada malamnya, menghadiri Sekolah Tinggi Senior Mita. Pada masa sama, beliau turut mempelajari tarian Jepun, upacara teh Urasenke dan gubahan bunga gaya Sogetsu. Tetapi Ratna Sari sedar semua ini memerlukan pembiayaan kos yang mahal.

Justeru, ini membawa kepada pekerjaannya sebagai seorang pelayan kelab di Kelab Kokusai di Akasaka. Pada suatu hari, Ratna Sari diajak oleh seorang rakan dari Filipina yang juga penyanyi kelab tersebut untuk datang dan melihat sendiri suasana kelab.

Sebaik saja melihat suasana kelab, beliau sedar inilah tiket peluang yang diperlukan untuk mengubah kehidupannya. Perlu diingat, Kokusai pada ketika itu merupakan kelab tumpuan golongan ternama dan pekerja yang bekerja di situ meraih pendapatan 6,000 yen sebulan. Ini mendorong Ratna Sari meminjam sehelai gaun dan memohon pekerjaan di kelab berkenaan walaupun perlu menipu usia sebenarnya.

Pada usia 19 tahun, beliau bertemu dengan Sukarno yang ketika itu berusia 57 tahun semasa mengadakan lawatan rasmi ke Jepun pada tahun 1959. Pada November tahun sama, kedua-duanya berkahwin secara rahsia dengan negarawan Indonesia itu mahukannya sebagai sumber inspirasi, kegembiraan dan kekuatan kehidupannya.

Bagi membolehkannya berkahwin dengan Sukarno, Ratna Sari memeluk Islam dan diberi nama Ratna Sari Dewi yang bermaksud permata dewi. Beliau berharap menerusi perkahwinannya itu, ia juga menjadi jambatan untuk merapatkan hubungan Indonesia dengan negara kelahirannya, Jepun.

Di sebalik paras rupanya yang jelita, wanita ini tidak keberatan meluahkan pandangan yang bersifat jujur terhadap suaminya itu. Ratna Sari berbuat demikian bukan saja kerana keperibadiannya yang bersifat serius tetapi mahu mengingatkan Sukarno kembali kepada realiti. Beliau turut melihat orang-orang di sekeliling suaminya itu sebagai pengampu dan hanya berminat menjaga kepentingan mereka saja.

Semasa gerakan Gestapu[1] tercetus pada tahun 1965, ia merupakan permulaan kepada kejatuhan Sukarno dan permulaan kebangkitan penggantinya, Suharto. Dengan pemerintahan suaminya dianggap pro-kom-unis, tidak hairanlah pihak Jepun memilih mengiktiraf Suharto dan menganggap Ratna Sari sebagai memalukan kepada negara Matahari Terbit itu.

Selepas Sukarno meninggal dunia pada tahun 1967, beliau memilih berkelana ke luar negara bersama satu-satunya cahaya mata mereka, Kartika Sari Dewi. Antara negara yang pernah disinggahinya ialah Amerika Syarikat, Perancis dan Switzerland.

Dan beliau mempunyai pandangan tersendiri terhadap negara-negara yang pernah disinggahi. Di Perancis misalnya, Ratna Sari melihat negara itu sebagai sebuah negara yang menarik lebih-lebih lagi semasa di bawah pentadbiran Jeneral Charles de Gaulle dan Giscard d’Estaing. Tetapi di bawah pemerintahan Francois Mitterand, ia dianggap membosankan lebih-lebih lagi dengan latar belakang pemerintahannya yang berorientasikan sosialisme.

Begitupun, tempohnya di luar negara langsung tidak dapat mengelakkannya dari terjebak dengan kontroversi. Pada awal tahun 90-an, Ratna Sari terlibat dalam satu pertengkaran dengan cucu Presiden Sergio Osmena[2] dari Filipina, Maria Victoria ‘Minnie’ Osmena di Aspen, Colorado. Pertengkaran tersebut mengakibatkan Minnie memerlukan 37 jahitan pada luka kecederaannya dan beliau ditahan selama 34 hari kerana berkelakuan tidak senonoh.

Ketegangan hubungan antara dua individu terkenal di Asia Tenggara itu sudah lama berlaku dan berlangsung selama berbulan-bulan. Hubungan mereka mula renggang selepas Minnie mendapat tahu Ratna Sari mengetawakan rancangannya untuk menceburi dunia politik Filipina dan bertanding merebut jawatan Naib Presiden.

Pada tahun 1994, satu lagi kontroversi tercetus membabitkan sebuah buku fotografi yang diterbitkannya bertajuk Madame de Syuga. Buku tersebut menunjukkan beberapa gambar Ratna Sari dalam keadaan separuh bogel dengan beberapa gambar lagi menunjukkan dirinya diliputi oleh tatu. Walaupun tidak diedarkan di Indonesia, Madame de Syuga diharamkan dengan ramai menyifatkan beliau langsung tidak menghormati legasi Sukarno.

Sejak tahun 2008, Ratna Sari kini menetap di Shibuya, Tokyo dan dikenali warga negara itu sebagai seorang yang lantang bersuara. Kelantangannya itu membuatkan ramai warga Jepun menyanjungnya dan menggelarnya Dewi Fujin yang bermaksud Puan Dewi.

Jika tidak sibuk menguruskan perniagaan kosmetik, aktiviti kebajikan atau sebagai juri pertanding ratu cantik, kelibatnya dapat dilihat di kediamannya itu menguruskan 16 ekor anjing peliharaannya. Sementara puterinya Kartika atau nama gelarannya Karin pula sibuk menguruskan yayasannya sendiri iaitu Yayasan Kartika Soekarno.

Yayasan Kartika Soekarno ialah sebuah yayasan pendidikan, kebudayaan dan kesejahteraan untuk ibu-ibu dan anak-anak Indonesia dan berpangkalan di Amsterdam, Belanda. Beliau kini berusia 53 tahun dan telah mendirikan rumahtangga dengan pengurus bank berdarah Belanda Frits Seegers sejak 2005.

NOTA KAKI:

[1] Gerakan cubaan rampasan kuasa yang tercetus pada 30 September 1965 dengan niat menyingkirkan golongan ten-tera berhaluan kanan yang diterajui Suharto dan melindungi Sukarno. Menjadi model kepada rampasan kuasa ten-tera di Chile pada tahun 1973.

[2] Presiden keempat Filipina dari 1944 hingga 1946 dan pemegang rekod sebagai presiden tertua dalam sejarah negara itu pada usia 65 tahun. Rekod itu dipecahkan oleh Rodrigo Duterte pada 2016 pada usia 71 tahun.

RUJUKAN:

Jeffs, A. (2002). Dewi Sukarno: ‘Miss Ambition’ who’s done it her way. The Japan Times.


Kuarantin Terawal Dalam Sejarah Eropah

Dalam artikel kali ini kita akan kembali sekali lagi ke abad ke-14, zaman di mana pegawai-pegawai kesihatan awam di Eropah masih tidak memahami kewujudan virus, tetapi mereka memahami kepentingan dalam menjaga jarak sosial dan membasmi kuman.

Hampir sekitar 700 tahun yang lalu, ramai para pakar perubatan dan pegawai kesihatan yang berusaha melawan keganasan wabak bubonic di Itali pada abad pertengahan tidak mempunyai pengetahuan mengenai virus atau bakteria, tetapi mereka cukup faham tentang Black De4th memandangkan mereka melaksanakan beberapa langkah anti penularan yang terawal di dunia.

Bermula pada tahun 1348, sejurus selepas wabak tiba di kota-kota besar seperti Venice dan Milan, pegawai kota meletakkan langkah-langkah kesihatan awam kecemasan di tempat yang sepatutnya, di mana ia hari ini ia menjadi salah satu amalan terbaik dalam menjarakkan sosial dan membasmi jangkitan di permukaan.

Mereka tahu bahawa mereka perlu berhati-hati dengan barang-barang yang sedang diniagakan, kerana penyakit ini boleh tersebar melalui objek dan permukaan, dan mereka mencuba sebaik mungkin untuk menghadkan hubungan antara manusia.

KUARANTIN PERTAMA

Bandar pelabuhan Adriatik Ragusa (Dubrovnik moden di Croatia) adalah bandar yang pertama meluluskan undang-undang yang memerlukan perintah kuarantin mandatori terhadap semua kapal-kapal dan karavan pedagang yang tiba untuk memeriksa jangkitan.

Perintah asal tersebut yang terselamat dan disimpan dalam arkib Dubrovnik, mencatatkan bahawa pada 27 Julai 1377, Majlis Utama Bandar meluluskan undang-undang “yang menyatakan bahawa mereka yang datang dari kawasan yang dilanda wabak tidak akan dibenarkan masuk ke Ragusa atau daerahnya melainkan mereka duduk selama sebulan di pulau kecil Mrkan atau di bandar Cavtat, untuk tujuan pembasmian kuman.”

Memetik tulisan Zlata Blazina Tomic dalam Expelling the Plague: The Health Office and the Implementation of Quarantine in Dubrovnik, 1377-1533, Mrkan adalah sebuah pulau berbatu yang tidak berpenghuni di selatan bandaraya dan Cavtat terletak di hujung jalan karavan yang digunakan oleh pedagang-pedagang pedalaman menuju Ragusa.

Tomic menyatakan bahawa sesetengah ahli sejarah perubatan bersepakat dengan pendapat bahawa perintah kuarantin Ragusa adalah salah satu pencapaian tertinggi bidang perubatan zaman pertengahan.

Dengan memerintahkan pengasingan pelayar dan pedagang yang sihat selama 30 hari, pegawai Ragusa menunjukkan pemahaman yang luar biasa mengenai tempoh inkubasi.

Ketibaan baru mungkin tidak menunjukkan gejala wabak, tetapi mereka akan ditahan cukup lama untuk menentukan sama ada mereka sebenarnya bebas penyakit atau tidak.

KEPENTINGAN ‘QUARANTINO’ 40 HARI

Tempoh 30 hari yang ditetapkan dalam perintah kuarantin 1377 itu ditemui dalam bahasa Itali yang menyebutnya sebagai trentino, tetapi Jane Stevens Crawshaw, seorang pensyarah kanan dalam sejarah Eropah awal di Oxford Brookes University, mengatakan bahawa para doktor dan pegawai juga mempunyai kuasa untuk mengenakan jangka pendek atau lebih lama.

Perkataan Inggeris “quarantine” adalah keturunan langsung istilah quarantino, sejenis perkataan Itali untuk tempoh 40 hari.

Kenapa 40 hari? Pegawai kesihatan mungkin telah menetapkan kuarantin selama 40 hari kerana jumlahnya mempunyai kaitan simbolik dan berunsur keagamaan yang dekat dengan kepercayaan penganut agama Samawi zaman pertengahan. Terutamanya agama Kristian.

Dalam kepercayaan Kristian, apabila Tuhan membanjiri Bumi, berlaku hujan selama 40 hari dan 40 malam, dan Jesus berpuasa sepanjang tempoh selama 40 hari tersebut.

Stevens Crawshaw mengatakan bahawa sebelum kedatangan wabak itu, pengertian alkitab tentang tempoh penyucian selama 40 hari itu telah lama mempengaruhi amalan kesihatan. Selepas melahirkan anak, misalnya, ibu yang baru bersalin perlu berpantang dalam tempoh selama 40 hari.

ADAKAH PERINTAH KUARANTIN BERFUNGSI?

Walaupun dengan undang-undang kuarantin yang diperkenalkan, Ragusa berterusan diserang oleh penyakit pasca-wabak pada tahun 1391 dan 1397. Sebagai sebuah kota maritim yang bergantung kepada perdagangan, adalah mustahil untuk menghancurkan Ragusa sepenuhnya dengan penyakit tanpa merosakkan ekonomi.

Tetapi walaupun langkah kuarantin tidak melindungi sepenuhnya penduduk Ragusa daripada penyakit, dipercayai bahawa undang-undang itu mungkin telah berjasa dari segi tujuan lain iaitu mengembalikan sifat kepatuhan terhadap undang-undang.

Terdapat risiko-risiko dengan adanya pelbagai jenis epidemik, keruntuhan sosial, situasi panik yang meluas, kegagalan memuaskan keperluan rakyat, yang boleh jadi isu berbahaya. Terdapat pelbagai jenis emosi yang perlu diakui dan diatasi, itu adalah sebahagian daripada dasar kesihatan awam sejak 600 tahun yang lalu sama seperti sekarang.

HOSPITAL WABAK PERTAMA DI RAGUSA

Kuarantin bukanlah satu-satunya senjata utama dalam pertempuran Eropah yang berterusan menentang wabak itu yang secara berkala akan menghuru hara kan benua itu hingga ke abad ke-17.

Ragusa juga merupakan bandar pertama yang mendirikan sebuah hospital sementara di sebuah pulau yang disebut Mljet. Kemudahan baru yang dibiayai oleh kerajaan ini kemudiannya akan menjadi terkenal di seluruh Eropah dengan nama Lazaretto

Stevens Crawshaw, yang menulis buku mengenai hospital-hospital wabak, mengatakan bahawa nama perkataan Lazaretto adalah sama dengan perkataan Nazaretto, iaitu nama panggilan untuk sebuah pulau laguna di mana Venice membina hospital wabak yang pertama secara kekal, Santa Maria di Nazareth.

Lazaretto menyediakan dua fungsi, sebagai pusat rawatan perubatan dan kemudahan kuarantin.  Ini adalah satu cara yang berhemah untuk melayani ketibaan pesakit baru dan warga tempatan yang dijangkiti dengan wanak penyakit itu sambil menjauhkan mereka dari penduduk lain yang sihat.

Di Lazaretto, pesakit yang dijangkiti wabak akan diberikan makanan yang segar, tempat tidur yang bersih dan pelbagai promosi rawatan yang yang lain, di mana semuanya dibayar oleh kerajaan.

Struktur kesihatan awam mereka agak luar biasa di mana kerajaan perlu melabur sejumlah besar wang, tidak kira sama ada terdapat wabak atau tidak di Venice, hospital-hospital ini tetap beroperasi, diurus, dan bersedia menunggu ketibaan kapal-kapal yang mungkin disyaki membawa penyakit berjangkit.

RUJUKAN:


Asal Usul Seorang Santa Claus – Sejarah Dan Mitos

Menurut catatan dari Wikipedia, karakter dan budaya Santa Claus dalam sambutan perayaan Krismas dianggap sebagai salah satu amalan sekularisme yang diterima oleh masyarakat Kristian hari ini (lebih kurang macam amalan memberi duit raya semasa perayaan Aidilfitri) sebagai salah satu budaya dalam sambutan perayaan Krismas, dan budaya pemberian hadiah oleh Santa Claus ini dikatakan bermula dengan gabungan karakter seorang tokoh paderi Ortodoks Yunani bernama Saint Nicholas dengan kisah-kisah mitos Nordic.

Di tempat berbeza ia dikenali sebagai karakter tokoh yang berbeza seperti menurut budaya Inggeris, Santa Claus berasal dari Father Christmas, dan di Belanda dikenali sebagai Sinterklaas (juga berdasarkan Saint Nicholas).

Seperti tokoh pemberian hadiah lain untuk musim sebegini, Santa Claus juga menyerap unsur-unsur dewa Jermanik bernama Wodan, yang dikaitkan dengan peristiwa pagan Yule pada pertengahan musim sejuk iaitu peristiwa Wild Hunt yang dilakukan di atas ‘langit’.

Tetapi persoalan yang paling utama yang mungkin sering ditanya oleh mereka yang menyambut perayaan ini menurut pemikiran sejarah tentang Father Christmas: Siapakah Saint Nicholas yang sebenarnya, dan bagaimana dia boleh dikaitkan dengan perayaan Krismas?

Konsep Krismas yang melibatkan tokoh suci atau ‘Saint’ pemberi hadiah dianggap bermula dengan lagenda Saint Nicholas, yang dikatakan sebagai seorang paderi berpangkat biskop pada abad ke-4 di kota Myra, Lycia Yunani (sekarang kota Demre di provinsi Antalya, Turki). Hari Saint Nicholas ditanda sebagai hari sambutan setiap tahun oleh kebanyakan penganut Kristian pada 6 Disember.

Namun, menurut Judith Flanders, pengarang Christmas: a Biography, indivindu tersebut hampir pasti merupakan rekaan semata-mata, kerana tidak ada dokumen sejarah yang boleh dipercayai bagi membuktikan kewujudannya. Apa yang ada untuk pakar-pakar rungkaikan hanyalah penulisan, seperti catatan buku nota, yang menjelaskan apa yang orang percaya tentang dirinya.

Sejarawan tahu bahawa Saint Nicholas memegang reputasi atas sikap kemurahan hatinya semenjak berabad yang lalu. Contohnya, buku The Golden Legend, yang diterbitkan oleh seorang anggota gereja Genoa sekitar tahun 1260, mendakwa bahawa St. Nicholas menyeludup tiga guni emas melalui tingkap rumah seorang lelaki Kristian yang ‘alim’ tetapi miskin sehingga lelaki itu mampu menebus mahar untuk ketiga-tiga anak perempuannya agar mereka tidak perlu lagi dijual untuk dijadikan pelacvr.

Ketika legenda St. Nicholas berkembang, reputasinya itu terpecah menjadi kisah-kisah rakyat di beberapa bahagian berbeza. Di beberapa bahagian Eropah abad ke-16 dan ke-17, St. Nicholas digambarkan sebagai seseorang yang suka menghadiahkan epal, kekacang dan makanan yang dipanggang, dan dijadikan simbol hasil tuaian yang melimpah ruah.

Di Belanda, Hari St. Nicholas adalah hari di mana seseorang yang berpakaian seperti ‘saint’ akan pergi dari rumah ke rumah bersama dengan seorang hamba, sama ada untuk memberi hadiah ganjaran atau hadiah berbentuk pengajaran/hvkuman terhadap kanak-kanak bergantung kepada budi mahupun dosa yang telah mereka lakukan.

Kanak-kanak yang baik kebiasaannya akan menerima hadiah yang dimaksudkan seperti karung emas, sementara yang j4hat akan menerima ketulan arang batu.

Di Perancis dan Inggeris, buku menjadi hadiah pilihan kerana budaya itu berkembang di saat masyarakat Eropah mula menyedari kepentingan untuk celik huruf. Secara beransur-ansur, perhiasan kecil, wain, alat permainan, dan makanan mewah turut sama menjadi hadiah pilihan.

Tetapi bagaimana Saint Nicholas datang ke Amerika Utara dan akhirnya menjadi Santa Claus adalah sangat misteri. Terdapat dua rujukan kecil untuk Santa Claus dalam satu artikel New-York Gazetteer tulisan James Rivington pada tahun 1770-an, salah satunya merujuk kepada frasa “St. Nicholas, otherwise called Santa Claus.” (St. Nicholas, atau disebut sebagai Santa Claus).

Ia sekaligus telah menolak dan membatalkan teori sebelum itu bahawa penulis Washington Irving adalah orang yang mencipta istilah “Santa Claus,” ini kerana Irving dilahirkan pada tahun 1783. Dan kemudian nama atau perkataan itu gagal ditemui dalam bentuk cetakan selama beberapa dekad.

Namun, Irving dianggap layak menerima kredit di atas jasanya mempromosikan “kisah mitologi silam Belanda” tentang Saint Nicholas yang baik hati. Dalam karya satira sejarahnya pada awal abad ke-19 di New York, iaitu Knickerbocker’s History of New York, dia mendakwa bahawa meraikan tokoh suci itu adalah amalan tradisi lama Belanda di awal New Amsterdam.

Dia meletakkan kedudukan St. Nicholas sebagai satu simbol cara hidup yang lebih sederhana dan lebih baik bertentangan dengan bandar New York yang kian membangun dan lebih sibuk pada awal tahun 1800-an. Versi awalnya mengenai sejarah New York adalah dianggap sebagai tidak tepat.

Dia menyebut sebuah gereja yang dinamakan bersempena nama St. Nicholas, sedangkan pada hakikatnya New York tidak menerima gereja pertamanya dengan nama itu hingga abad ke-20, dan merungkai kenyataan bahawa Gereja Reformasi Belanda New Amsterdam sebenarnya melarang tokoh-tokoh suci dikaitkan dalam ketaatan beragama.

“Apabila buku itu muncul, semua orang tahu ia hanyalah satira, tetapi ia sangat cepat dilupakan,” kata Flanders, “dan ia mula dianggap sebagai sejarah.”

Jadi apa yang sebenarnya berlaku?  Sekiranya ada pihak yang membawa nama Santa Claus ke Amerika, Flanders mengatakan kredit mungkin harus diberikan kepada kira-kira 25,000 orang Switzerland yang menetap di kawasan tumpuan besar di New York, North Carolina dan Pennsylvania.

Mereka berasal dari wilayah yang bermulanya penandaan Hari Saint Nicholas, dan nama St. Nicholas muncul dalam pelbagai dialek berbeza, samada dialek Schweizerdeutsch, atau Swiss-Jerman, sebutannya akan menjadi Samichlaus atau Santi-Chlaus, keduanya kedengaran lebih mirip dengan nama Santa Claus berbanding yang kononnya merupakan kata serapan Belanda dari nama Sint Niklaas.

Idea tentang Saint Nicholas sebagai orang yang selalu turun dan naik melalui cerobong asap rumah orang untuk menyampaikan hadiah adalah lebih mudah dikesan.

Puisi Clement Clarke Moore tahun 1822 yang berjudul “A Visit from St. Nicholas”  yang terkenal dengan bait permulaan “Twas the night before Christmas“ lah yang telah mencipta gambaran yang tidak dapat dilupakan itu. Oleh kerana arus revolusi industri menjadikan harga barangan lebih berpatutan untuk dimiliki setiap golongan, gambaran popular Santa Claus versi ‘panjat rumah orang’ juga kian meningkat, ia dirai bersama dengan tradisi kad ucapan Krismas dan pokok Krismas.

Menjelang berakhirnya abad tersebut, perayaan hari Krismas disambut sebagai hari cuti persekutuan di Amerika Syarikat. Adat dan budaya Krismas mendorong rasa kemasyarakatan dan perpaduan pada saat perkembangan urbanisasi, perindustrian dan kenangan Per4ng Saudara sebelum itu telah membuat ramai orang merasa tidak tenteram.

Bahkan, tahu tak? Label minuman bergas yang popular iaitu Coca-Cola pernah didakwa sebagai pihak yang bertanggungjawab mencipta imej Santa Claus hari ini berikutan imej warna korporat merah putih yang digunakan mereka. Perbahasan tentang Coke mencipta imej moden Santa dalam warna merah putih sebagai imej korporat telah kembali menjadi isu mitos yang hangat di bandar Virginia dalam beberapa tahun lepas. Namun ia dinafikan oleh penjaga arkib Coca-Cola, Phil Mooney.

Dia lebih menyokong pendapat bahawa imej Santa Claus yang berpakaian warna merah sebenarnya berasal dari tahun 1800-an, ketika pelukis Thomas Nast menggambarkannya seperti itu di dalam akhbar Harper’s Weekly, dan apabila kad ucapan Krismas Amerika yang pertama menunjukkannya dengan warna merah. Kononnya, warna asal seorang Santa Claus ialah hijau.

Ternyata, kerana isu ini, Coca Cola dan Santa Claus yang berpakaian warna merah juga telah dijadikan makanan golongan teori konspirasi dengan tidak semena-mena di Amerika Syarikat. Walaubagaimanapun tanggapan umum, Coca-Cola tetap dianggap sebagai pencetus kepada imej Santa Claus yang sinonim dengan warna merah putih hari walau sekuat mana jua mereka menafikannya. Penafian hanya dilakukan bagi menghormati tradisi jika menurut kenyataan Mooney.

Tetapi, kekurangan sumber dan pengetahuan tentang kewujudan sebenar sosok tubuh bernama Saint Nicholas tidak perlu dijadikan punca yang merosakkan hari cuti dan musim perayaan anda, hikmahnya, kerana kekurangan itulah yang menyebabkan kajian diteruskan lalu membolehkan tafsiran mengenainya terus berkembang.

Hari ini, Saint Nicholas telah dianggap sebagai sesiapa sahaja yang diinginkan oleh orang lain, tetapi untuk melengkapkan artikel ini, penulis sertakanlah serba sedikit maklumat yang penulis perolehi mengenai tokoh tersebut.

Saint Nicholas of Myra adalah seorang paderi berpangkat biskop Kristian Yunani Myra abad ke-4 di Lycia, semasa zaman Empayar Rom Byzantine. Myra merupakan sebuah pekan yang kini dikenali sebagai pekan Demre, Lycia pula kini sebuah provinsi yang bernama Antalya. Demre ni pekan yang duduk dalam provinsi Antalya di Turki sekarang.

Nicholas adalah seorang yang warak dalam agamanya sejak kecil dan menumpukan kehidupan dia sepenuhnya diabdikan terhadap agama Kristian. Di benua Eropah (lebih tepatnya Belanda, Belgium, Austria, Republik Czech dan Jerman) dia biasanya digambarkan sebagai seorang biskop berjanggut putih dengan jubah kanonik.

Saint Nicholas dianggap sebagai pelindung kepada para pelaut, pedagang, pem4nah, pencuri yang bertaubat, pelacvr, anak-anak, pembuat bir, penggadai, orang yang belum berkahwin, dan pelajar di beberapa bandar dan negara di seluruh Eropah.

Reputasinya menyerlah dikalangan golongan Kristian yang ‘beriman’, hingga kedudukannya diangkat ke tahap yang tinggi sebagaimana para pendeta yang dimuliakan ke tahap ‘santo’ pada awal Kristianiti.

Tabiat Nicholas yang sering memberikan hadiah secara rahsia kepada kanak-kanak menjadikan dia sebagai model tradisional untuk Santa Claus atau Saint Nick melalui pengenalan terawalnya menurut mitologi Belanda, sebagai “Sinterklaas”.

Patutlah orang Turki selalu klaim yang Santa Claus berasal dari Turki kan? Masalahnya, Saint Nicholas bukan berasal dari Turki, dia keturunan Yunani tapi lahir di Itali.

Walaubagaimanapun, sempena musim perayaan Krismas yang bakal menjelang tiba ini, penulis ingin mengucapkan selamat merayakan Perayaan Krismas buat semua pembaca dan rakan-rakan yang beragama Kristian. Semoga kita semua tidak lupa untuk mematuhi SOP memandangkan kita masih berada dalam suasana w4bak Covid-19 yang tidak selesa lagi.

RUJUKAN:

Flanders, Judith. (2017). Christmas: a Biography. Thomas Dunne Books.

Coke denies claims it bottled familiar Santa image, Jim Auchmutey, Rocky Mountain News, 10 December 2007

William J. Federer (2002). There Really Is a Santa Claus: The History of St. Nicholas & Christmas Holiday Traditions. Amerisearch, Inc